
— izvodi sve vrste građevinskih radova visoko i niskogradnje, 

v._ 

— poduzeće je specijalizirano za izgradnju stanova i proizvodi stanove 
za tržište, 

— sve projekte za stanove i stambena naselja izrađujemo u vlastitom 
Projektnom birou, 

— normalnu opeku i tankostijene opekarske proizvode proizvodimo 
u vlastitoj Ciglani, 

— u vlastitoj betonari i separaciji proizvodimo građevinski materijal, 
betonske i opekarske prefabrikate, a gotov beton dovozimo vlastitim 

— preuzimamo zidarske, tesarske, fasaderske, armiračke, skelarske 
i zemljane radove koje obavljamo specijaliziranim pogonima 
vozilima na gradnje i po narudžbi ugrađujemo, 


UUUUUUUUUUfUUUUUUUHUUUUUUUUlUUUUUUUUUUUUUUUUUIMUmUUUUUIlIlUmUUUUUiUMUUUUUUUUmUUUUtUUUmUUUlUmUUlUSUmUiUlUlUUUUMlimiUUUUili: 


III 


. iiiiii 11 ili i ih 111111 1 ii um i. uiihiuuiuiuiuuiuuiuiuiiiiiiiiuiii .uuuuuuuuuuuuuuimuuuuuuuuuuuuuuuuuuuuuuuuuuiuuiu UUIIIIIIIIII 

















































GRAFIČKO PODUZEĆE 

»LIPA MILL« 

ZAGREB 

Proizvodi: 

ZIDNE TAPETE 
OTPORNE NA SVIJETLO I VODU 

ZIDNE TAPETE omogućuju brzo i 
suvremeno uređenje stambenih, uredskih 
i ugostiteljskih objekata 

iiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiriiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiitiiiiiiiiiiiiiiiiiiiiiiiiiiiii 


G'RAĐEVINSKO-ARHITEKTONSKI PROJEKTNI BIRO 

„KONSTRUKTOR” 

ZAGREB,Ilica 62 - Tel. 36-683 


PROJEKTIRA: 

INDUSTRIJSKE OBJEKTE 
MOSTOVE 

OBJEKTE DRUŠTVENOG STANDARDA 



IV 




GRAĐEVINAR 

God. XIX Travanj 1967 Broj 4 


GRADNJA OBALE NOVOG LUČKOG BAZENA U BAKRU 

Ing. Juraj Mužević, Rijeka 


Uvod 

Privrede mnogih zemalja sve se više orijenti¬ 
raju na međunarodnu razmjenu dobara, a vanj¬ 
skotrgovinski promet svakodnevno je u znatnom 
porastu. Dok je u predratnom periodu nosilac 
vanjskotrgovinskog prometa bila željenica, u po¬ 
slijeratnom periodu vodeće mjesto preuzele su 
luke i pomorski saobraćaj. Porast prometa uslov- 
ljava nagli razvoj borodova i njihovu specijaliza¬ 
ciju za prevoz rasute robe, kao rude i nafte. Bro¬ 
dovi tog tipa bili su prije II svjetskog rata nosi¬ 
vosti do 15.000 DW tona. Do ovog decenija bro¬ 
dovi za prevoz rasutih tereta nosivosti do 30.000 
tona smatrani su velikim brodovima; brodovi ove 
veličine imaju gaz 8 do 10 metara i mogli su pri¬ 
stati gotovo u svakoj luci. Sada se grade i do no¬ 
sivosti 60.000 tona, a tankeri za 150.000 i više tona 
nosivosti. Ovi brodovi imaju gaz od 12 do 15 me¬ 
tara pa mogu pristajati samo u nekim velikim lu¬ 
kama, i to na svega nekoliko vezova. Naše luke s 
malom dubinom i zastarjelim sistemom kratkih 
gatova i vezova nisu u mogućnosti prihvatiti duže 
suvremene prekooceanske brodove. Skora buduć¬ 
nost predviđa izgradnju ovih brodova i preko 
100.000 tona nosivosti, a tankera i preko 200.000 
tona nosivosti, čiji je gaz 15 i više metara, a du¬ 
žina preko 250 metara. Ovakve brodove-gigante 
ne može za sada primiti niti jedna luka u svijetu. 
Zato sada mnoge pomorske zemlje nastoje da pra¬ 
te razvoj suvremenog brodarstva izgradnjom luka 
s većom dubinom i većom dužinom vezova. Ove 
luke specijalizirane za određenu vrstu robe, s ve¬ 
likim pretovarnim kapacitetima, ne mogu biti 
brojne, jer ekonomski razlozi traže siguran i sta¬ 
lan promet velike mase tereta, a kojeg ne može 
osigurati svaka luka. Zato je trenutno u izgradnji 
svega nekoliko novih luka s dubinom gaza preko 
13 metara. Međutim, gotovo svaka luka nastoji da 
svoje zastarjele obale prilagodi novim uslovima i 
često se čuju vijesti o produbljivanju ili dogradnji 
postojećih obala radi dobivanja dubine i traženog 
gaza. 

Dobivanje tražene dubine podmorskim iskopom 
kod izgrađenih obala često je skopčano s poteš¬ 
koćama radi ugrožavanja stabilnosti bližih obje¬ 
kata i nemogućnosti iskorištenja većeg dijela obale 
za duže vrijeme. Zbog toga je češći način dogradnje 
obala (ako to operativne površine dozvoljavaju), 
koji omogućava brže i sigurnije građenje. 


O načinu građenja obala 

Veće i gotovo udvostručene dubine obala uslo- 
vile su izmjenu dosadašnjeg klasičnog načina grad¬ 
nje obala od masivnog zida gravitacionog tipa i 
nametnule novi mostovski i raščlanjeni tip obala. 
Primjenu ovoga tipa obale, pored navedene velike 
dubine, svakako uslovljavaju i drugi razlozi, kao 
ekonomičnost, ušlo vi temeljenja prema karakte¬ 
ristici temeljnog tla i mogućnostima prenosa i 
preuzimanja vanjskih sila, koje progresivno rastu 
s veličinom broda i opreme. Najviše uticaja na 
novi način izgradnje obala imalo je novo shvaća¬ 
nje o pogodnim materijalima za građenje i vijeku 
trajanja obale. Tako je potpuno odbačena dosa¬ 
dašnja bojazan upotrebe armiranog betona u po¬ 
morskim gradnjama zbog razornog djelovanja 
morske vode na cement i beton. Tehnologija pri¬ 
preme cementa i betona znatno je napredovala, a 
ugrađivanje betona toliko se usavršilo, da je ne¬ 
potrebna svaka bojazan ako se pravilno primijene 
odgovarajuće mjere. U posljednje vrijeme je u 
znatnom porastu i primjena prednapregnutog be¬ 
tona u gradnji obala. Za današnje pojmove pot¬ 
puno zadovoljava vijek trajanja obale od 30 go¬ 
dina, jer u to vrijeme zastaruje i funkcionalnost 
pretovarnih uređaja, transportnih sredstava itd., 
pa je nakon tog roka potrebna temeljita obnova 
za izmijenjene uslove. 

Raščlanjeni tip donje konstrukcije obale pod 
morem izgrađen s pilotima ili stupovima raznih 
sistema, primjenjivan je u mnogim lukama i ra¬ 
nije. Ovaj način gradnje naročito je često primje¬ 
njivan kod gradnje obala u petrolejskim lukama, 
gdje nema potrebe za teškim pretovarnim uređa¬ 
jima i većim saobraćajnim površinama u priobal¬ 
nom području. Veću primjenu ovog sistema gra¬ 
đenja za obale drugih namjena s velikim verti¬ 
kalnim pokretnim opterećenjem, omogućila su 
novija tehnička dostignuća u izvedbi pilota (stu¬ 
pova) većih promjera. Jedan u posljednje vrijeme 
dosta rasprostranjen način gradnje primjenjiv u 
raznovrsnim terenima i geomehaničkim karakte¬ 
ristikama tla je sistem s »Benoto« pilotima. Ovaj 
sistem uspješno je primijenjen i u našoj zemlji kod 
novih obala u izgradnji, i to dva veza u luci Ploče 
i bazenu za rasute terete riječke luke u Bakru, na 
čiju se izgradnju posebno osvrćemo. 

SI. 1: Izgled gradilišta prije početka radova (januar 1964. godine). Krugom su na slici označeni 
pokusni drveni i betonski piloti, trokutom je označen probni pilot koji je kasnije iskorišten u kon¬ 
strukciji, kvadratom je označen pokusno opterećeni pilot (kasnije miniranjem uklonjen), a para- 

lelogramom su označeni probni čelični »Oslo« piloti 


O izgradnji luke u Bakru 

Sadašnjoj izgradnji luke u Bakru prethodili su 
opsežni istražni radovi, pokusna pilotiranja s pi¬ 
lotima raznih tipova, probna opterećivanja, izbor 
najpovoljnije lokacije, studije i projektiranje u 
nekoliko varijanti. Obimnost ovih radova diktirali 
su lokalni uslovi terena, sastav temeljnog tla i po¬ 
stojanje većeg broja nadzemnih i podzemnih voda. 
Od utioaja bilo je i neugodno iskustvo s ranije iz¬ 
građenom obalom gravitacionog tipa na tom mje¬ 
stu. Ta se je obala odmah po završetku izgradnje 
(1928. godine), a prije puštanja u pogon, srušila. 
Njenom su rušenju svakako doprinijele nepovoljne 
geomehaničke karakteristike temeljnog tla i hidro- 
dinamičke sile vode, koja je svojim tokom ispirala 
temeljni nasip i pospješila nestablinost i slom. 
Nakon rušenja obale gravitacionog tipa, prišlo se, 
neposredno prije rata, pokusnoj izvedbi obale na 
betonskim pilotima presjeka 45 X 45* cm i dubine 
10 do 12 metara (si. 1). Ovaj rad na pokusnom po¬ 
bijanju pilota nije uspio i zato se odmah iza rata 
(1950. godine) pristupilo izgradnji provizorne oba¬ 
le na drvenim pilotima. Ovi piloti bili su izloženi 


brzom i znatnom uništenju od raznih nametnika, 
koji su za kratko vrijeme onesposobili ovu obalu 
(si. 2). U međuvremenu prostudiran je projekat 
mosne konstrukcije obale, na masivnim stupovima, 
u razmaku od 12 metara, povezanih uzdužnim i 
poprečnim nosačima i betonskim platicama, kao 
korisnom površinom. Zbog tada neodređene nosi¬ 
vosti temeljnog tla, na operativnoj obali predvi¬ 
đeno je reducirano korisno opterećenje i isključe¬ 
na je mogućnost postavljanja dizalica. Istovreme¬ 
no, izvedene su na ovom terenu 1956. godine i pr¬ 
ve sondažne bušotine, koje su bile vrlo plitke, ali 
su ipak dale vjerodostojniju sliku o temeljnom tlu, 
koja je isključila projektiranu varijantu na ma¬ 
sivnim stupovima. Potom se je pristupilo daljnjem 
probnom pobijanju pilota raznih tipova, a u alter¬ 
nativnoj izvedbi lebdećih i stojećih pilota. Istovre¬ 
meno pristupa se daljnjem ispitivanju terena, son- 
dažnim bušenjima, te izboru najpovoljnijeg tipa i 
šire lokacije obale. Od ispitanih pilota, za daljnju 
razradu projekta ušli su u uži izbor čelični piloti 
(si. 3) promjera 50 cm, s tzv. »Oslo« šiljkom (obra¬ 
dio i objavio Norveški institut za geomehaniku u 

Oslu) i piloti sistema »Benoto«. Ekonomski i teh¬ 
nički rezultati iz usporedbene analize izvedenih 
pokusnih pilota (tri čelična i dva »Benoto«) bili su 
povoljniji za »Benoto« sistem, koji je i usvojen za 
daljnju razradu projekta i izvedbu. 


SI. 3: Izvađeni čelični pokusni pilot s oštećenim SI. 5: Probno opterećeni pokusni »Benoto« pilot 
vrhom maksimalnom silom od 700 tona 


SI. 2: Izvučeni pokusni drveni piloti (označeni na 
si. 1 krugom). U zoni oscilacije nivoa mora uočljivo 
je intenzivno propadanje (slabljenje presjeka) pi¬ 
lota 


SI. 4: Oslabljeni presjek betona izvađenog pokus¬ 
nog pilota 

Nedostaci čeličnih pilota bili su: 

— znatno veći troškovi izvedbe, 

— mala nosivost (100 t) i prema tome potreba 
većeg broja pilota, 

— dulje vrijeme građenja, 

— veća mogućnost grešaka u izvedbi (slika 3, 
gdje je na izvučenom pilotu vidljiva nekvalitetna 
izvedba vrha pilota, i slika 4, gdje je smanjen po¬ 
prečni presjek pilota zbog zaglavljenog čepa »kon- 
traktora« za betoniranje). 

Na izvučenom čeličnom pilotu uočeno je, da je 
do oštećenja vrha došlo zbog toga, što je betonska 
cijev radi smanjenja uzgona prethodno (prije po¬ 
bijanja) bila izbetonirana u dužini od 4,0 metra 
od vrha. Zbog malog presjeka pilota betoniranje 
»kontraktorom« nije dalo beton potrebnog kva¬ 
liteta na vrhu pilota, gdje su naprezanja kod po¬ 
bijanja bila najveća. Također i starost betona za 
smanjenje uzgona nije bila propisana (6—10 ne¬ 
djelja za pilote koji se zabijaju). Zbog toga je kod 
zabijan ja oštećen vrh pilota i prvi element če¬ 
lične cijevi dužine 2 m, koji su kod izvlačenja os¬ 
tali u terenu. Kod zabijan ja pilota oštećeni su go¬ 
tovo svi spojevi (varovi) elemenata čelične cijevi. 

Pokusni »Benoto« piloti bili su jeftiniji, teh¬ 
nički povoljniji i brži za izvedbu, pa su zbog toga 
i usvojeni za daljnje projektiranje i izvođenje. 

Probno opterećenje »Benoto« pilota (si. 5) obav¬ 
ljeno je tokom 17,5 dana, postepenim dodavanjem 
betonskih blokova težina 100 tona, s pomoću plov¬ 
ne dizalice »Dobra«. Blokovi su postavljani na po¬ 
moćni čelični »roštilj« čiji su stupovi pobijeni u 
tlo oko pilota. Opterećenje pilota je provedeno s 
tri hidraulične preše, koje su odupiranjem o blo¬ 
kove potiskivale pilot. Pilot je bio lebdeći, a opte- 


Sl. 7: »Benoto« stroj pri izvedbi pilota na kopnu 

rećen je silom od 700 tona, pri čemu je registrira¬ 
no slijeganje od 13 cm. Kod određene nosivosti od 
400 tona slijeganje je iznosilo 3 cm. Nakon zavr- 

Nakon opširnih priprema za obalu u Bakru 
izabran je kao mjovoljniji tip raščlanjene mosne 
konstrukcije (si. 6), koja je većim dijelom temelje¬ 
na na »Benoto« stupovima, dijelom na prefabrici- 
ranim stupovima (bunarima) i manjim dijelom na 
masivnom gravitacionom ziđu. Ovaj su izbor uslo- 
vili lokalni geomehanički, geološki i hidrološki 
uslovi terena na mjestu građenja obale. Na dijelu 
obale temeljenom na »Benoto« pilotima, tlo je vrlo 
neujednačeno i izmiješano s kamenim kršjem, gli¬ 
nom i laporom, koji su u kontaktu s kamenim 
kršjem dosta raskvašeni. Na ovom dijelu ima i 
veći broj izvora znatne izdašnosti. Stupovi su te¬ 
meljeni pretežno na kompaktnoj stijeni kao stojeći, 
a na dohvatljivoj dubini do 30 metara. Na jednom 
dijelu obale gdje uzdužni reversni rasjed zadire u 
područje obale, »Benoto« piloti su izvedeni kao 
lebdeći. »Benoto« piloti izrađeni su dijelom na 
kopnu, a dijelom na moru. Za ovaj rad nabavljen 
je novi stroj »Benoto« Super EDF (slika 7). Prvi 
put na gradilištu u Bakru s ovim je strojem izvr¬ 
šeno bušenje u stijenu od razlomljenog vapnenca 
na dubini od 2,5 metara, a uz pomoć specijalnog 
sjekača izrađenog u našoj zemlji. Do tada se ovim 
strojem izvodio iskop u stijeni samo za izravna¬ 
vanje plohe za stopu. S ovim strojem također su 
prvi put u svijetu izvođeni piloti s pokretnog plov¬ 
nog objekta, bez specijalnih ukrućenja i oslonaca, 
već samo solidnim vezom pomoću čeličnih užadi 

(si. 8). 

Za temeljenje obale izvedeno je 79 komada 
»Benoto« pilota u ukupnoj dužini od 1.378 metara 
i to 500 metara s kopna i 878 metara s plovnog 
objekta. Bušenje u kamenom nabačaju izvršeno je 
u dužini od 860 metara, a upuštanje u stijenu 105 
metara na 57 pilota. 

Troškovi izvedenih pilota, prema prosječnim 
cijenama za 1965. godinu, iznose 1.700,00 ND, po 
dužnom metru gotovog pilota promjera 104 do 120 
cm. Piloti su dijelom u moru izvedeni u čeličnom 
plaštu (oplati 734 m), što je poskupilo izvedbu, ali 
i produžilo trajnost pilota, tim više, što se pred¬ 
viđa elektrolitska zaštita čeličnih dijelova kon¬ 
strukcije (si. 10). 

Proračunom stabilnosti obale i deponije, odre¬ 
đeno je da se postojeći prirodni pokos 1:1,5 treba 
ublažiti na 1 : 2 do 1:3, što je učinjeno bagerskim 
iskopom podmorskog dna (si. 6 i 9). Na jednom 
dijelu obale trebalo je iskopati dno u stijeni za 
dubinu propisanog gaza broda do 15,5 metara. Na 
tom je dijelu stijena razlomljena prethodnim ma¬ 
sovnim podmorskim miniranjem. Ovaj način isko¬ 
pa prvi put je primijenjen u našoj zemlji u većem 
obimu na gradilištu u Bakru, ali kod toga nisu i 
uspješno primjenjena inostrana iskustva adapti¬ 
rane takozvane »Lindo« metode, koja je pod slič¬ 
nim uslovima kao u Bakru primijenjena na pro¬ 
dubljenju petrolejskog pristaništa u luci Genova. 
Kod ovog rada uspješno je primijenjena jedino 
zaštita susjednih objekata od potresnih valova i 
vibracija pomoću amortizacione zavjese od zrač¬ 
nih mjehurića. 



SI. 9: Pogled na gradilište u fazi podmorskog isko¬ 
pa i izvedbi donje konstrukcije obale (januar 
1965. god.) 


r 



SI. 10: Pogled na izvedene »Benoto« pilote (januar 
1966. god.). Trokutom označeni probni pilot (si. 1) 
je iskorišten za konstrukciju obale 


Na dijelu obale gdje je temeljno tlo kompaktna 
obalna stijena (na dubini obale tj. do 15,5 metara) 
temeljenje konstrukcije ispod šine I izvršeno je s 
prefabriciranim montažnim stupovima — bunari¬ 
ma dužine 14,0 metara i promjera 200 cm (si. 11). 
Stupovi su izvađeni tako, da su prethodno na kop¬ 
nu izrađeni betonski cilindri unutarnjeg promjera 
200 cm debljine stjenke 10 cm. Nakon što je pri¬ 
premljena temeljna armirano betonska stopa stu¬ 
pa, plovnom dizalicom »Dobra« (si. 12) cilindri te¬ 
žine oko 25 tona prevezeni su i postavljeni na mje¬ 
sto ugrađivanja. Ovi cilindri služe samo kao izgub¬ 
ljena oplata, unutar koje je umetnuta armatura i 
betoniran samo stup »kontraktor« metodom. Stu¬ 
pova ovakve vrste izvedeno je 11 komada. 

Dio daljnje konstrukcije obale ispod šine II u 
dužini od 96 m izveden je kao gravitacioni zid od 
betonskih blokova težine 60 do 100 tona. Na pret¬ 
hodno izvedenu betonsku podlogu, a iznad mini- 



Sl. 11: Gradilište — deponija betonske oplate stu¬ 
pova (cilindera) i betonskih oplata glava (sanduka) 
za stupove (pilote) 



SI. 12: Postavljanje cilindra — betonske oplate stu¬ 
pova (bunara) plovnom dizalicom »Dobra« 


ranog pećinskog dna, postavljeni su betonski blo¬ 
kovi pomoću plovne dizalice »Dobra«. Dubina oba¬ 
le za koju je primijenjen ovaj gravitacioni tip ne 
prelazi 8,0 metara. 

Na vrhu »Benoto« pilota i stupovima, izvođene 
su ležajne glave na koje su oslanjam montažni ele¬ 
menti gornje konstrukcije obale (si. 13). 

Glave na pilotima — stupovima izvođene su 
također pomoću izgubljene betonske oplate (san¬ 
duka) koje su dizalicom postavljane na nfjesto i 



SI. 13: Pogled na gradilište (maj 1966. godine) 



SI. 14: Pogled na gradilište montažnih elemenata 
— obala »Goranin«, u pozadini obala »Podbok« 

SI. 15: Montirani glavni prednapregnuti nosači is¬ 
pod šine I obalnog pretovarnog uređaja 


SI. 17: Pogled odozgo na jedno dilataciono polje 
rešetkaste gornje konstrukcije obale 


učvršćene na stup — pilot, a nakon toga umetnut 
je koš armature i betoniran donji dio glave do 
apsolutne kote +1,00. Na toj koti pripremljena je 
podloga za gumene »Neopren« ležajeve ispod mon¬ 
tažnih elemenata gornje rešetkaste konstrukcije 


obale (si. 16). Gumeni »Neopren« ležajevi primije¬ 
njeni su po prvi put u našoj zemlji na objektima 
ove vrste. Ovi se ležajevi u novije vrijeme sve 
više primjenjuju u mostogradnji, ali još nema do¬ 
kaza o njihovoj trajnosti kod djelovanja mora, 


SI. 16: Montažna izvedba mosne gornje konstruk¬ 
cije obale. U predenjem planu se vide gumeni »Neo¬ 
pren« ležajevi 


SI. 18: Predopterećenje »Benoto« pilota u gotovoj 
konstrukciji obale 

promjene temperature i si. Iako gumeni »Neopren« 
ležajevi osiguravaju dobre statičke-ležajne uslove, 
iskustvo koje će se steći nakon primjene na obali 
u Bakru biti će dragocjeno za njihovu ev. širu 
primjenu. 

Gornja konstrukcija obale većim je dijelom iz¬ 
vedena od montažnih prefabriciranih elemenata. 



SI. 19: Kolone nosivosti 300 tona, na deponiji, prije 
ugradbe u konstrukciju obale 



SI. 20: Gumeni odbojnici — bokobrani firme 
»Pirelli« s kojima će se opremiti obala 


Prefabricirani montažni elementi betonirani su 
na drugoj strani zaljeva, na obali »Goranin«, koja 
je udaljena 500 m od gradilišta (si. 14). Gotovi ele¬ 
menti prevezeni su i montirani na konstrukciju 
obale pomoću jedne od plovnih dizalica nosivosti 
30 do 100 tona. 

Glavni montažni nosači ispod šine I i II obal¬ 
nog pretovarnog uređaja izvedeni su od predna- 
pregnutog betona. Elementi su dužine do 11 me¬ 
tara, a težine do 25 tona po komadu. Ti su nosači 
montirani u parovima, a nakon što su postavljeni 
na glavu pilota — stupova međusobno su povezani 
pomoću ploče u gornjem pojasu, koja se betonira 
na licu mjesta, i čine spregnuti — sastavljeni no¬ 
sač (si. 15). 

Spregovi konstrukcije između šine I i II, a koji 
se sastoje od pločastih nosača transportnih traka, 
od vertikala i dijagonala horizontalne reške, izve¬ 
deni su također od prefabriciranih montažnih ele¬ 
menata (si. 17). Svi elementi gornje konstrukcije 
obale dimenzionirani su najracionalnije da se sma¬ 
nji mrtvi teret vlastite težine konstrukcije, koja 
je ograničena nosivošću pilota i stupova. 

Nosivost pilota potvrđena je obavljenim pred- 
opterećenjem konstrukcije na dva karakteristična 
pilota (si. 18). Rezultati predopterećenja mnogo su 
povoljniji nego što se je predviđalo prema prob¬ 
nom opterećenju pokusnog »Benoto« pilota. Tako 
se predviđalo slijeganje pilota za 3 cm kod opte¬ 
rećenja od 400 tona, a stvarno slijeganje predopte- 
rećenih pilota bilo je manje od 1 cm. Ovako veli¬ 
ku vertikalnu silu, na koju su dimenzionirani piloti 
i konstrukcija ispod šina I i II, daju dva obalna 
pretovarna uređaja težine 1.000 tona. Odnos po¬ 
kretnog opterećenja pretovarnih uređaja prema 
stalnom opterećenju vlastite konstrukcije je 4:1, 
a odnos poprečnih horizontalnih sila u odnosu na 
vertikalne gotovo je 1:1. Ovako velike horizontal¬ 
ne sile daje udar broda nosivosti 100.000 tona u 
odbojnik (bokobran) i vlačna sila užeta broda na 
polere ugrađene na obali. 

Djelovanje horizontalnih sila na obalu, način 
njihovog smanjenja i prenošenja mnogostruko je 
studirano i ispitivano u posljednje vrijeme. Nauč¬ 
no proučavanje ovog problema nametnula je osjet¬ 
ljivost mosnih konstrukcija obale na djelovanje 
ovih sila, kao i znatno povećanje sila od novih 
brodova giganata. Donedavno, gotovo sve obale 
dimenzionirane su za maksimalnu silu na poleru 
od 40 do 60 tona. Obala u Bakru dimenzionirana 
je za silu od 150 tona na poleru i 300 tona na ko¬ 
loni. Zbog toga trebalo je obalu u Bakru opremiti 
specijalnom opremom, tako da su poleri i kolone 
lijevani po narudžbi. Polere, kolone i sidrene vij¬ 
ke za obalu u Bakru izradila je tvornica »Vulkan« 
iz Rijeke (si. 19). 

Da se smanji sila udara broda u obalu, upo¬ 
trebljavaju se različiti elastični umeci između bro¬ 
da i obale. Za zaštitu obale i broda nosivosti do 
30.000 tona zadovoljavaju odbojnici raznih tipova 
i materijala. Svaki brod ovakve veličine ima i svo¬ 
ja vlastita zaštitna sredstva, koja se mogu primi- 

SI. 21: Pogled na završenu obalu 1 faze (novembar 1966. god.) sa iste tačke kao na si. 1. Trokutom je 
označen položaj probnog »Beno to« pilota u konstrukciji obale 


jeniti kod pristajanja. Za velike brodove s veli¬ 
kom silom udara potrebni su specijalni odbojnici 
ugrađeni na obali. Obala u Bakru dimenzionirana 
je za silu udara od 200 tona okomito i 70 tona pa¬ 
ralelno s obalom. Zato se predviđa ugradba od¬ 
bojnika koji će moći preuzeti ovu silu i apsorbirati 
kinetičku energiju od 60 Mp pri deformaciji od 
60 cm. Od prikupljenih ponuda od više inostranih 
firmi koje proizvode ovakve odbojnike, najpovolj¬ 
nija je bila podnuda firme »Pirelli« iz Milana, čiji 
će se odbojnici ugraditi. Ovi odbojnici pored dru¬ 
gih povoljnih karakteristika imaju i tu, što meko 
prenose silu i naročito su povoljni u prvo vrijeme 
prelaska s malih (30.000 DWT) na velike (100.000 
DWT) brodove (si. 20). 

Sve horizontalne sile prenose se putem siste¬ 
ma dijagonala i vertikala, te ploče željezničkog 
mosta, na skladišni potporni zid i dalje preko si¬ 
dara u stjenovito tlo. Sidra skladišnog potpornog 
zida ispitana su probnim izvlačenjem i rezultati 
su dali veću od trostruke sigurnosti (vlačna sila 
20 tona). 

Obala u dužini od 240 m je završena (si. 21) a 
u završnoj su fazi i ostali radovi na skladištu, kon¬ 
strukcijama skladišnog mosta i drugim radovima 
vezanim uz montažu opreme. 


Vrijednost građevinskih radova na obali, skla¬ 
dištu i pratećim objektima je oko 40 miliona novih 
dinara. 

Troškovi izgradnje po cijenama za prvo polu¬ 
godište 1966. godine iznose: 

a) Konstrukcija između šine I i II (širina 17 
metara) 41.000,00 ND m obale. 

b) Konstrukcija između šine II i III (širina 12 
metara) 27.000,00 ND m. 

c) Skladište između šine III i IV (širina cca 35 
metara) 40.000,00 ND m. 

U konstrukciju obale na dužini od 240 metara 
i širini 35 metara, tj. između šine I i III ugrađeno 


je: 

— prednapregnutog betona 750 m 3 

— armiranog betona za montažne 

nosače 850 m 3 

— armiranog betona betoniranog 

na mjestu 5.000 m 3 

— betona u kalupima 7.500 m 3 

— zida od betonskih blokova 1.700 m 3 

— armature 1.100 t 

— podmorskog iskopa stijene 

obavljeno je 11.500 m 3 

— podmorskog iskopa u terenu 

I—IV kategorije 44.000 m 3 

— nasipa cca 4.000 m 3 

Geomehaničko-geološko istraživanje i ispitiva¬ 
nje za luku u Bakru izvelo je poduzeće »Geoteh- 
nika« iz Zagreba i »Rijekaprojekt« iz Rijeke. 

Pokusna pilotiranja izvelo je poduzeće »Mo- 
stogradnja iz Beograda i »Geotehnika« iz Zagreba. 

Projekat je izradilo projektno poduzeće »Rije¬ 
kaprojekt« iz Rijeke. 

Konzultanti kod projektiranja bili su Prof. dr 
Oto Werner i Ing. Zdravko Tadejević iz Zagreba. 

Revidenti glavnog dijela projekata bili su Prof. 
dr ing. Lujo Šuklje iz Ljubljane, dr ing. Karlo Pole, 
ing. Jakov Bezlaj i ing. Ivo Milat iz Zagreba. 

Investitor je »Poduzeće luke« Rijeka 

Glavne građevinske radove izvodila su ova po¬ 
duzeća: 

— »Geotehnika« iz Zagreba. 

— Građevno poduzeće »Tehnika« iz Zagreba 
sa kooperantima: poduzeće »Luka Split« iz Splita, 
grad. pod. »Gradiš« iz Ljubljane i drugima. 


Planirani rok izgradnje prema investicionom 
programu bio je 2 godine, ali su realne ocjene re¬ 
cenzije bile da je rok kratak i da će realno trebati 
3 godine. Ako se uzme u obzir i nepredviđene po¬ 
teškoće kod izvedbe, te povećane količine iskopa 
stijene, onda je izgradnja obavljena u predviđe¬ 
nom roku. 

NAPOMENA: 

Pisac članka koristio se: 

— Investicionim programom razvitka riječke 
luke, 

— Materijalima sa IV internacionalnog kon¬ 
gresa lučkih gradova — Antwerpen 1964. godine, 

— Člancima u časopisu »Građevinar«: Ing. 
Ratko Čičin—Šain — Problemi gradnje jedne oba¬ 
le u bakarskom zaljevu, 4/63., Prof. dr ing. Ervin 
Nonveiller: Gradi se Bakarski bazen riječke luke, 
4/64, 

— Tehničkom dokumentacijom na gradilištu u 
Bakru. 

Fotografije je snimio pisac ovog članka. 


KLIZNA OPLATA S MEHANIČKIM DIZALICAMA 


Ing. Bruno Margitić, Zagreb 


Uvod 

Kontinuirane vertikalne konstrukcije obično 
se grade kliznom oplatom. Način građenja kliz¬ 
nom oplatom sastoji se od podizanja oplate uz is¬ 
tovremeno punjenje betonom zadanog sastava, do¬ 
bivajući tako ujednačenu strukturu betona u kon¬ 
strukciji. Ovaj način građenja ne smije se zami¬ 
jeniti uobičajenim radom sa tradicionalnom fiks¬ 
nom oplatom, gdje je u pokretu samo beton kojim 
se puni oplata. 

Građenje inženjerskih konstrukcija kliznom 
oplatom započelo je već 1910. godine u SAD, 
odnosno 1926. u Sovjetskom Savezu. Mogli bismo, 
prema tome, reći da je klizna oplata relativno 
dobro poznata. Međutim, uvođenje klizne oplate 
u sistem građenja pratile su mnoge teškoće i ne¬ 
poznanice, tako da je pravi zamah građenja kliz¬ 
nom oplatom počeo poslije II svjetskog rata u 
mnogim državama Evrope. 

Usporedo s modernizacijom opreme — pojavom 
hidrauličkih dizalica (oko 1940. godine) proširila 
se upotreba klizne oplate za izvođenje mnogih 
objekata. Danas se kliznom oplatom izvode: silosi 
za žitarice, brašno, šećer, cement; mlinovi; hoteli 
i stambeni objekti; skeletne konstrukcije; lučne 
brane; stupovi mostova; vodotornjevi i vodospre- 
mišta; televizijski tornjevi; industrijski dimnjaci. 

Specijalizirana građevna poduzeća koja se ba¬ 
ve isključivo gradnjom objekata kliznom oplatom, 
prošla su neminovan razvojni put od ručnog rada 


na mehaničkim dizalicama do potpune automati¬ 
zacije, smanjujući troškove i povećavajući brzinu 
građenja. Ovim razvojnim putem pokazala se eko¬ 
nomičnost ovakvog građenja očitom, a naročito 
kod objekata koji su viši od 20 m. 

U okviru investicione izgradnje naše zemlje 
građevna poduzeća koriste kliznu oplatu u najve¬ 
ćoj mjeri pri izgradnji vertikalnih konstrukcija 
jednostavnih presjeka. To su silosne konstrukcije 
za uskladištenje žitarica, brašna, šećera ili cemen¬ 
ta, građena od armiranog ili prednapregnutog be¬ 
tona. Kod ovih i sličnih konstrukcija najekono- 
mičnije je graditi kliznom oplatom. 

Klizne oplate su pretežno konstrukcije od dr- 
veta i čelika s hidrauličkim, pneumatskim ili elek¬ 
tričnim dizalicama. Oprema za ovakvu kliznu 
oplatu veoma je skupa i potrebno je osigurati 
mnogostruku upotrebu kod većeg broja objekata. 

Prije nekoliko godina projektirani su, u pro¬ 
jektnom birou građevnog poduzeća »Tehnika« iz 
Zagreba, silosi za žitarice osmerokutnog presjeka 
ćelija. Gradnja ovih objekata bila je predviđena 
na nekoliko mjesta u Jugoslaviji. Usporedo se iz¬ 
radio i projekt klizne oplate za izgradnju ovih 
silosa. 

Bitna karakteristika ove oplate su mehaničke 
dizalice oslonjene na bešavne cijevi, koje su po¬ 
stavljene izvan stijenki ćelija, za razliku od poz¬ 
natih u svijetu sistema kod kojih se dizalice osla¬ 
njanju na šipke iz betonskog čelika 0 26 mm i 
više u osi stijenki ćelija i koje kod klizanja ostaju 

ubetonirane u stijenkama, što daje utrošak čeli¬ 
ka 10—20 kg/m 3 betona stijenki. Međutim, danas 
već postoje metode kojima se šipke kod klizanja 
izvlače iz betona. 

U članku ćemo dati prikaz klizne oplate silosa 
sa ćelijama osmerokutnog presjeka. U zadnjih ne¬ 
koliko godina građevno poduzeće »Tehnika« iz¬ 
gradilo je spomenutom oplatom — silos u Slavon¬ 
skoj Požegi, u Čakovcu, u Osijeku, u Ljubljani, u 
Koprivnici i u Sesvetama kraj Zagreba. U grad¬ 
nji je silos u Vinkovcima. 

Nakon savladavanja početnih teškoća pri grad¬ 
nji prvog silosa, u Slavonskoj Požegi, svi ostali su 
pokazali vrlo dobre rezultate u pogledu brzine 
građenja i kvalitete ugrađenog betona. Kliznom 
oplatom ovoga sistema mogu se graditi i ostali 
tipovi silosnih ćelija: okrugli, šesterokutni i pra¬ 
vokutni. 

Kod građenja silosa za cement u Sudanu kraj 
Rabaka i vodotornja u Kutini dobiveni su odlični 
rezultati. Postignuta brzina klizanja u jednom da¬ 
nu iznosila je 7,20 odnosno 9,0 m. 

Klizna oplata 

Kod projektiranja klizne oplate najprije se 
shematski određuju položaji osnovnih elemenata 
klizne oplate (si. 1). Osim rasporeda na shemi se 
određuje i broj osnovnih elemenata klizne oplate 
(jarmova, nosača radnog poda, dizalica). 

Klizna oplata se sastoji iz ovih elemenata (si. 
2 i 3): oplate, jarmova, nosača radnog poda, diza¬ 
lica, cijevnih podupirača, unutrašnje i vanjske 
viseće radne skele. 

Način dizanja oplate je isti kao kod svih kliz¬ 
nih oplata. Dizalice koje su oslonjene na cijevne 



SI. 1: Tlocrtna shema klizne oplate: a) dvostruki 
jaram, h) jednostruki jaram, c) pomoćni jaram, d) 
nosači radnog poda 



podupirače dižu jarmove. Stupovi jarmova pre¬ 
nose silu dizanja na remenate oplate. Tako se po¬ 
dizanjem jarmova podiže i oplata. Cijevni podu¬ 
pirači smješteni su s unutrašnje strane stijenki 
velikih ćelija. Klizna oplata izrađuje se iz mekog 
drveta II klase (borovina, jelovina). 

Oplata se sastoji iz vertikalnih dasaka (oplate) 
i platica za remenate. Debljina dasaka je 28 mm, 
širina 10—12 cm. Razmak između dasaka je 3—4 
mm, koji se ostavlja radi širenja drveta kod upi- 
janja vode; u protivnom slučaju došlo bi do de¬ 
formacija stijenki oplate. Normalna visina oplate 
je 1,20 m. Međutim, vanjski red dasaka kod peri¬ 
fernih ćelija i unutarnji kod malih ćelija visok je 
1,30 m kako ne bi došlo do prosipavanja betona 
prilikom betoniran ja. 

Odabrana visina oplate zavisi o brizini kliza¬ 
nja i vremenu vezivanja cementa. Važno je da be¬ 
ton, koji se u procesu klizanja oslobađa oplate, 
bude u stanju preuzeti opterećenje od vlastite te¬ 
žine gornjeg dijela uz nepromjenjivost presjeka. 
Za brzinu klizanja v = 25—30 cm/sat i za nor- 

SI. 3: Presjek A-A iz slike 2 sa elementima klizne oplate: a) jaram, b) nosači radnog poda , c) radni 

pod, d) remenate, e) oplata 


malni portland cement, sa početkom vezivanja ne 
prije 1 sata i završetkom za oko 6 sati, najbolje 
odgovara visina oplate od 1,20 m. Svako poveća¬ 
nje visine oplate uzrokuje povećanje troškova 
oplate, veće trenje između oplate i betona od¬ 
nosno potrebu za dizalicama veće nosivosti. 

Obje unutarnje strane oplate opšivaju se li¬ 
mom debljine 1,5 mm i visine 1,0 m, mjereno od 
gornjeg ruba oplate. Pričvršćenje lima na oplatu 
izvodi se vijcima za drvo s upuštenom glavom. I 
sam lim treba tako pripremiti da glava vijka bude 
upuštena u lim. Ukoliko se to ne ostvari dolazi 
kod klizanja do ispadanja vijaka iz oplate i ošte- 
ćivanjia betona stijenki. Limom manje debljine ne 
bi se moglo udovoljiti ovom zathjevu. Pažljivo 
treba izvesti spojeve limova, jer se na tim mje¬ 
stima najčešće javljaju oštećenja. 

Pokrivanje oplate limom izvodi se iz razloga da 
se se smanji trenje između oplate i svježeg beto¬ 
na i da se poveća trajnost oplate. Načelno bi se 
moglo izvoditi klizanje oplatom bez oblaganja li¬ 
mom, ali bi se trajnost oplate smanjila. Uslijed 
trenja došlo bi u toku klizanja do oštećenja da¬ 
saka, pa bi površinska struktura betona bila hra¬ 
pava i nejednolika. Kod osmerokutnog presjeka 
ćelija teško bi se mogle izvesti oštre ivice ćelija 
(si. 4). 

U Evropi se oplata ponajviše izrađuje iz drveta 
odnosno s drvenim remenatama i vertikalnim das¬ 
kama. Iz čelika se izrađuju samo jarmovi. Jedna 
firma u Čehoslovačkoj izvodila je oplatu s daska¬ 
ma debljine 35 mm, koja se koristila do 10 puta, 
i to najprije jedna pa zatim druga strana. Susre¬ 


će se često i oplata debljine 19 mm iz specijalno 
furniranog drveta. Čelična oplata susreće se rijet¬ 
ko, osim u Sovjetskom Savezu, najviše zbog toga, 
jer se ne radi po tipskim projektima. 

Općenito uzevši čelična oplata je teža, kompli¬ 
cirana je montaža i popravak, zagrijavanje zidova 
je veliko kod udara sunčanih zraka, a fleksibilnost 
oplate je mala. Velika je prednost manje trenje 
između betona i oplate, lako čišćenje i veća traj¬ 
nost. Kod drvene oplate čišćenje je teže a trenje 
veće. Prednosti drvene oplate su manja težina, 
fleksibilnost i lakše obavljanje popravaka. 

U 1963. godini u Sovjetskom Savezu za izgrad¬ 
nju silosa izrađena je oplata od furniranog drveta 
debljine 6 mm. Oplata je lako podizana, osigura¬ 
vajući glatku površinu betona. Po dovršetku kli¬ 
zanja oplata je bila donekle oštećena, ali je nakon 
popravka i dalje korištena. Pokus primjene opla¬ 
te iz tvrdog drveta možemo smatrati prvim ispi¬ 
tom novih materijala, koji posjeduju svojstvo ma¬ 
nje adhezije s betonom. 

Remenate se izrađuju iz platica 5 X 16 cm. 
Platice su dvostruke i međusobno spojene čavli¬ 
ma u jednom elementu. Elementi se međusobno 
spajaju u predjelu uglova kraćim komadima po¬ 
moću vijaka. Između gornje i donje remenate u 
ravnini jarmova postavlja se vertikalno ukruće- 
nje koje se mora dobro podesiti. Oplata se ukru- 
ćuje kosim daskama koje se pribijaju za oplatu 
(si. 5). 

Remenate prenose na stupove jarmova hori¬ 
zontalno opterećenje od težine u oplatu uloženoga 
betona, a s druge strane to su vertikalni daščani 
nosači koji prenose na stupove jarmova težinu 

SI. 4: Pogled na dio fasade silosa u Đakovu 


oplate, radnog poda i viseće skele, a u procesu 
klizanja i trenje između oplate i betona. 

U vrijeme betoniran ja oplata mora imati po¬ 
treban nagib koji treba osigurati odmah na po¬ 
četku klizanja (si. 6). U tu svrhu se na temeljnoj 
ploči izvodi prsten visine 7 cm i širine 16 cm. Na¬ 
kon otvrdnjavanja prstena postavlja se oplata s 
remenatama. Nagib oplate se postiže na taj način 
da se donji red remenata kroji kao za stijenku, 
debljine 16 cm. Korekcija nagiba oplate može se 
regulirati klinovima koji se postavljaju između 
stupova jarmova i remenata. 

Jarmovi su najhitniji dio klizne oplate. Oni 
imaju trojaku zadaću: prvo, fiksiraju položaj sti- 
jenki oplate, sjedinjavajući odvojene stijenke opla- 


2 5/12 



SI. 5: Pogled na oplatu sa vertikalnim i kosim 
ukrućenjem 


te u zajedničku kruto vezanu konstrukciju; drugo, 
prenose horizontalni pritisak u oplatu uloženoga 
betona; treće, prenose na oplatu, neposredno od¬ 
nosno posredno preko nosača radnog poda, silu 
podizanja ostvarenu dizalicama. Sastoje se od 
stupova 15/15 i platicama 5/16 odnosno 5/20 cm. 
Imamo dvostruke jarmove sa tri stupa i dvije 



SI. 6: Potreban nagib oplate kod klizanja 

dizalice, jednostruke jarmove sa dva stupa i jed¬ 
nom dizalicom i pomoćne jarmove bez dizalice. 
Kod dvostrukih jarmova ravnine jarmova sijeku 
se pod pravim kutem (si. 7). 

Spojna sredstva su vijci i čavli. Vijcima se spa¬ 
jaju jarmovi sa nosačima radnog poda, pa se tako 
omogućuje demontaža klizne oplate u dijelovima. 
Između jarmova i oplate ne izvodi se nikakva 



SI. 8: Pogled odozdo na detalj A sa si. 2 


veza spojnim sredstvima osim klinovima od tvrdog 
drveta. Klinovi se postavljaju na mjestima izme¬ 
đu stupova jarmova i remenata i međusobno se 
povezuju skobama. Na taj se način oplata i jar¬ 
movi učvršćuju u poprečnom smjeru, osigurava se 
potreban nagib oplate, omogućuje u radnom pro¬ 
cesu korekcija debljine zidova i fleksibilnost či¬ 
tave konstrukcije. Klinove treba stalno kontroli¬ 
rati da se do završetka klizanja zadrži propisan 
nagib i razmak oplate. Klinovi su prikazani na si. 
6, dok na si. 3 nisu ucrtani. Ukrućenje jarmova u 
bočnom smjeru izvodi se povezivanjem stupova 
susjednih jarmova na vrhu. 

Dizalice se oslanjaju na gornji red dvostrukih 
platica 5/20 cm. Sila podizanja se zatim predaje 
na stupove koji su na donjem kraju snabdjeveni 
kratkim konzolama od dvostrukih platica 5/16 
cm i umecima. Konzole se oslanjaju na remenate, 
pa se na taj način sila podizanja prenosi na oplatu 
(si. 8 i 9). 

Rad na postavljanju armature, betoniranju i 
dizalicama omgućuje se radnim podom u velikim 
ćelijama. Nosači radnog poda su rešetkaste kon¬ 
strukcije iz platica 5/16 cm u čvorovima povezane 
vijcima. To se vidi na si. 3. Donji pojas ovih no¬ 
sača završava, prije spomenutih, kratkim konzola¬ 
ma pomoću kojih se podiže oplata. Nosači su iz¬ 
vedeni u dvije visine, tako da jedan par nosača 
prolazi unutrašnjim rubom pojaseva većeg no¬ 
sača. 

Iznad nosača postavlja se pod od platica 5 cm 
debljine. Radni pod ima otvor za silaz na unutraš¬ 
nju viseću radnu skelu. Otvor treba snabdjeti po¬ 
klopcem radi zaštite radnika. Na dijelu poda gdje 
se istresa beton iz krana, postavlja se lim zbog 
lakšeg rada. 

Radni pod se obično računa na koristan teret 
od 250 kg/m 2 . Međutim, koncentrirana optereće¬ 
nja od istresanja betona koji se doprema kranom 
znaju biti znatna, pa ovo treba provjeriti. 

Dizalice su izrađene u mehaničkoj radionici 
građevnog poduzeća »Tehnika« (si. 10). Sastoje se 
od postolja koje se oslanja na dvije cijevi, kutije 

SI. 10: Dizalica: a) postolje, b) kutija s prenosnim 
mehanizmom i polugom za okretanje, c) čelična plo¬ 
ča, d) čelični trn s navojem 



SI. 11: Jaram s dizalicom 


sa prenosnim mehanizmom i polugom za okreta¬ 
nje, čelične ploče na koju se oslanja jaram i čelič¬ 
nog trna s navojem. Dizalica je nosivosti 1500 kg. 

Okretanjem poluge i pomoću prenosnog meha¬ 
nizma u kutiji obavlja se podizanje jarmova (si. 
11). Tako se sila dizanja prenosi na jaram i posto¬ 
lje, a od postolja na cijevne podupirače preko 
spojnica sa vijcima i matricama (si. 12). 

Nosivost spojnice na trenje zavisi prvenstveno 
od ostvarene sile pritiska poklopaca spojnice na 
cijev. Matice se pritežu ključem, a od veličine os¬ 
tvarenog momenta pritezanja zavisi sila zatezanja 
u vijku odnosno sila pritiska poklopca na cijev. 
Vijci moraju biti kvalitetni, čisti i podmazani. 
Prema iskustvu, spojnice treba da imaju nosivost 
najmanje 900 kg. Tako se na postolje i cijevi mora 


prenijeti sila od 2 X 900 = 1800 kg. Međutim, ipak 
nekada dolazi do popuštanja veze. U tom slučaju 
može se na svaku cijev ugraditi po dvije spojnice. 
Tada se nosivost veze kod jedne cijevi poveća za 
2/3 nosivosti obiju spojnica. 

Dizalica, zapravo kutija s prenosnim mehani¬ 
zmom se podiže za 1 cm kada se poluga okrene 
za 15 okreta. Visina dizanja, koja se može ostva¬ 
riti bez premještanja postolja, zavisi od dužine 
trna sa navojem, i iznosi 55 cm. Premještanje 
postolja dizalica obavlja se uz obavezni prekid 
dizanja svih dizalica. Rad se može izvoditi tako 
da polovica dizalica počinje dizanje kada je ku¬ 
tija s prenosnim mehanizmom na dnu (početku) 
trna s navojem, a druga polovica u sredini. Tada 
se mora premjestiti polovica dizalica, vodeći ra¬ 
čuna da se u isto vrijeme ne premještaju sve 
dizalice. 

Kontrola visine i brzine dizanja obavlja se 
preko posebnih mjerača s centimetarskom podje¬ 
lom kod svake dizalice. To su blanjane letvice 
koje se fiksiraju na cijevne podupirače. Početna 
tačka na svim letvicama kontrolira se cijevnom 
libelom. Ovu kontrolu potrebno je obaviti kod 
svakog premještanja mjerača odnosno dizalice. 



SI. 12: Postolje dizalice sa spojnicama kojima se 
sila podizanja prenosi na cijevne podupirače 

0 = 483 mm 
đ - 3.25 mm 
F = 4 60 cm 2 
W = 4 87 cm 3 
I = 11.7 cm* 
i = 160 cm 
G = 3.61 kg/m 

SI. 13: Presjek cijevi 



□ 


w 36 n 

4—^-4 


SI. 14: Osiguranje cijevi od izvijanja 


Podupirači su bešavne cijevi od kojih se izra¬ 
đuju cijevne skele (si. 13). Proizvodi su Željezare 
Sisak, prema JUS C. B 5.225 iz C. 1402. To su 
ustvari srednjeteške navojne cijevi, prema DIN 
2440 iz St. 55.29, nazivne mjere IV2". Isporučuju 
se bez navoja. Spojnice su s glatkim krajevima. 
Nosivost jedne cijevi dužine izvijanja 1 ± = 150 cm 
sa a dop = 2100 kg/cm 2 za St. 52, i sa cd koefici¬ 
jentima prema DIN 4114 iznosi Pdop = 4,311. 

Svaka dizalica oslanja se na dvije cijevi, pa je 
ukupna nosivost cijevi pod dizalicom Pdop = 2 X 
X 4,31 — 8,621. Nastavci cijevi izvode se kao u 
zgradarstvu. Dovoljno je nastavljanje samo s tr¬ 
nom. Cijevi se na temeljnu ploču oslanjaju na 
podložne ploče 0 200 mm, debljine 10 mm. 

Protiv izvijanja, cijevi su osigurane vezivanjem 
za stijenku ćelije pomoću žice 0 3 mm i drvenog 
podmetača na svakih 150 cm (si. 14 i 15). Žica 
za vezicanje cijevi postavlja se između oplate 
prije betoniranja. Sa viseće radne skele pronalaze 
se oznake položaja žice ispod donjeg ruba oplate 
i odmah se pristupa vezivanju cijevi. Oštećene 
površine betona treba popraviti odmah nakon 
učvršćivanja cijevi. Gornja remenata snabdjevena 
je vodilicama za cijev (si. 16) koja ujedno sma¬ 
njuje dužinu izvijanja cijevi između postolja diza¬ 
lice i prvog podmetača kod donjeg ruba oplate. 


Viseća radna skela postavlja se s unutrašnje 
i vanjske strane ćelija. S ovih skela se obavljaju 
manji popravci betonskih površina, a može se 
obavljati i žbukanje stijenki ukoliko je to pro¬ 
jektom predviđeno. Na vanjsku skelu veže se 
perforirana cijev za polijevanje betona, jer su 
vanjske površine betona najviše izložene suncu. 
Unutrašnja skela služi i za fiksiranje cijevnih 
podupirača o stijenke ćelija. Skela je konstrui- 



Sl. 15: Cijevni podupirači izvan stijenki ćelija, po¬ 
gled sa dna ćelija 



SI. 16: Vodilica za cijevne podupirače na gornjoj 
remenati oplate 

rana od bešavnih cijevi odnosno od elemenata 
cijevne skele. Skela se može izvesti i od drveta 
s vijcima kao spojnim sredstvom. U svemu se 
kod izvedbe skele treba pridržavati propisa higi¬ 
jensko tehničke zaštite pri radu. 

Skela se postavlja naknadno kada se dobije 
potrebna visina ispod klizne oplate. Treba je pri¬ 
premiti prije početka klizanja, tako da montaža 
bude jednostavna i brza. Na taj način se spri- 
ječava svako prekidanje radnog procesa klizanja, 
koje nije poželjno. 

Rad s kliznom oplatom 

Princip kontinuiranog betoniran ja kod građe¬ 
nja kliznom oplatom osnovna je karakteristika i 
od toga se ne smije odstupiti. Sve prednosti kli¬ 
zne oplate mogu se samo tada koristiti ako diza¬ 
nje oplate i betoniranje teče neprekinuto i bez 
prekida, što je naročito važno za silosne kon¬ 
strukcije. Tada ne postoje oslabljenja betona na 
mjestima prekida i cijela konstrukcija postaje 
monolitna s visokim stupnjem prostorne krutosti. 

Betoniranje u kliznoj oplati započinje kada je 
oplata postavljena, dobro učvršćena i kada su 
ostale predradnje završene. Treba u prvom redu 
osigurati dobro funkcioniranje mehanizacije, na¬ 
ročito krana, dovoljnu količinu materijala, kao i 
plan rada u procesu klizanja. Poželjno je odabrati 
povoljno vrijeme bez pada vina i niskih tempera¬ 
tura. Niske temperature smanjuju brzinu klizanja 
produžavajući vrijeme vezivanja cementa. Kod 
visokih dnevnih temperatura proces klizanja je 
brži, ali treba naročitu pažnju obratiti njezi be¬ 
tona odnosno polijevanju vodom za čitavo vri¬ 
jeme klizanja. 

Stijenke ćelija se izvode iz MB-220 ili više, 
ali bez obzira na projektiranu čvrstoću betona 
ne smije se upotrebiti količina cementa manja od 
300 kg/m 3 betona. Zbog male debljine stijenke 
i radi smanjenja trenja vodocementni faktor treba 
uzeti oko w = 0,60 odnosno beton treba biti pla¬ 
stične konzistencije. Veličina zrna šljunka maks. 
30 mm ili 1/5 debljine stijenke. Kod betoniranja 
je obavezan rad s pervibratorima. 

Uslovi stvrdnjavanja betona u kliznoj oplati 
kao i porast čvrstoće razlikuju se od običnih 
uslova. Beton starosti 3—4 sata oslobađa se oplate 
i podvrgava opterećenju veličine 0,25 kg/cm 2 kao 
i djelovanju atmosferskih uticaja u većoj mjeri 
nego beton koji se stvrdnjava u fiksnoj oplati. 
Cement je portland cement PC-350. Vezivanje ce¬ 
menta ne smije nastupiti prije jednog i pol sata, 
a treba završiti najkasnije 10 sati nakon dodava¬ 
nja vode. O ovom treba voditi računa kod ugra¬ 
đivanja betona i treba izbjegavati lošu naviku 
da se kod prekida ili pauze ostavlja neugrađeni 
beton na radnom podu. 

U procesu klizanja oplate po nestvrdnutom 
betonu javlja se sila trenja između betona i 
oplate. Veličina trenja zavisi u znatnoj mjeri 
od materijala oplate, zasićenosti površine oplate 


mortom, o sastavu betona i atmosferskim prili¬ 
kama. Ona se javlja u površinama između oplate 
i betona, izazivajući povećanje sile kojom se po¬ 
diže klizna oplata, i to za veličinu koja je znatno 
veća od sile koja je potrebna za podizanje same 
klizne oplate. Da kod klizanja ne bi došlo do 
povlačenja betona potrebno je da težina svježe 
ugrađenog betona bude veća od sile trenja izme¬ 
đu betona i stijenki oplate. Čim su stijenke deblje 
manja je mogućnost kidanja betona. 

Kod vrlo tankih stijenki težina betona može 
biti manja od sile trenja i tada se za vrijeme kli¬ 
zanja javljaju horizontalne pukotine ili kidanje 
betona. Sile koje povećavaju težinu betona (prionji- 
vost za armaturu i vlačna čvrstoća) su male raču¬ 
najući pri tom na normalnu brzinu klizanja. 

Kidanje betona u konstruktivnom elementu 
može nastati u bilo kojem presjeku iznad ravnine 
kod koje počinje odvajanje oplate od betona, 
zbog konusnosti oplate. U procesu klizanja jav¬ 
ljaju se ove sile: 

T — sumarna sila trenja ili prionjivosti izme¬ 
đu betona i oplate; 

P — vlastita težina betona iznad promatranog 
presjeka. 

Da ne bi došlo do povlačenja betona prema 
gore, treba da je P > 2 T (si. 17). Uzmemo li 
težinu betona 2400 kg/m 3 i silu trenja betona 
o stijenke oplate sa 150 kg/m 2 dobijemo za 1 m 
dužine elementa 

P = 2400 h 5 
2 T = 150,2 h 

5 — debljina betonske stijenke 

SI. 17: Shema osnovnih sila u betonu za vrijeme 
podizanja oplate 

h — visina od promatranog presjeka do vrha 
sloja uloženog betona 

2400 h 5 = 150,2 h 


5 > 


300 h 
2400 h 


> 0,12 m. 


Tako je debljina konstrukcije, koja se izvodi 
u kliznoj oplati, funkcija sila trenja ili prionji- 
vosti betona o stijenke oplate i težine betona. 
Međutim, kako je uticaj mnogih faktora na veli¬ 
činu sile trenja (konstrukcija oplate, konzistencija 
betona, temperatura i si.) još nedovoljno proučen, 
za preporuku je stijenku ne uzeti tanju od 15 cm, 
iako ima objekata izvedenih sa stijenkom debljine 
9 cm (stijenke silosa u Parizu). 

Za vrijeme početka punjenja betonom klizna 
oplata ponaša se kao obična tradicionalna oplata. 
Podizanje oplate počinje kada to dozvoljava fak¬ 
tična čvrstoća uloženoga betona. U momentu prvog 
podizanja (klizanja) oplate postoji velika opasnost 
nastajanja povlačenja betona prema gore, i to 
zbog mogućeg sljepljivanja betona sa stranicama 
oplate za vrijeme početnog mirovanja. 

Početno punjenje oplate treba obaviti u što 
moguće bržem roku, i to u dva sloja debljine 
30—35 cm. Početak klizanja (kod srednjih tempe¬ 
ratura i srednje vlažnosti) treba uslijediti nakon 
3 — 3,5 sata od momenta početka betoniranja. Za 
to vrijeme trebalo bi ugraditi betona visine 60—70 
cm mjereno od donjeg ruba oplate. Ukoliko beton, 
koji kod početka klizanja izlazi s donjeg ruba 
oplate, ne pokazuje tendenciju rasipavanja i po¬ 
vlačenja prema gore, zapunjava se oplata do pune 
visine u slojevima koji nisu veći od 25 cm uz isto¬ 
vremeno podizanje oplate usporenom brzinom. 

Poslije popunjavanja oplate do pune visine 
počinje period pravog klizanja zadanom brzinom 
podizanja (5—6 sati od početka betoniranja prvog 
sloja). Beton se ugrađuje u horizontalnim sloje¬ 
vima debljine koji nisu veći od 25 cm. Betoniranje 
slojeva počinje uvijek s istoga mjesta u svakom 
sloju, a radi postizavanja bolje monolitnosti treba 
slojeve ugrađivati tako da niži slojevi ne završa¬ 
vaju vezivanje prije nanošenja gornjeg sloja. Kod 
vibriranja slojeva treba paziti da se vibratorske 
igle urone u sloj betona na dubinu od 10—15 cm, 
kako ne bi došlo do prekomjernog razgrađivan ja 
drugog sloja betona. Oštećena mjesta betona i za- 
glađivanje obavlja se sa viseće radne skele. 

U zavisnosti od uslova rada i materijala, opti¬ 
malna brzina klizanja dala je najbolje rezultate 
u granicama od 8 do 35 cm/sat, pri čemu naj¬ 
manja brzina odgovara niskim, a najviša viso¬ 
kim temperaturama. Kod srednje temperature i 
kod portland cementa marke PC-350, brzina kli¬ 
zanja ne bi smjela biti manja od 15 cm/sat, a ako 
je moguće trebalo bi ju povisiti na 20—25 cm/sat. 

Jednovremeno sa podizanjem oplate treba po¬ 
stavljati armaturu, ugrađivati beton, premještati 
dizalice, nastavljati cijevne podupirače i obavljati 


posao na visećoj skeli. Zbog osiguranja svih ra¬ 
dova kod klizanja potrebno je raditi kroz cijeli 
dan u tri ili dvije smjene sa svim nužnim profe¬ 
sijama radnika., a rukovodilac svake smjene treba 
biti oslobođen svakog drugog posla osim uprav¬ 
ljanja radom na kliznoj oplati. 

Dizanje oplate može biti kontinuirano ili u 
slojevima visine 20—25 cm. To zavisi od organi¬ 
zacije rada. Kod prvog načina potreban je veći 
broj radne snage, jer se radnici na dizalicama 
ne mogu upotrebiti za rad na drugim poslovima. 
Kod drugog načina stručna radna snaga može se 
koristiti i za rad na dizalicama (betonirci, savi¬ 
jači, tesari). Ovaj drugi način rada može se pre¬ 
poručiti jer je utrošak radne snage manji, ukupna 
težina klizne oplate je manja, a dobiveni rezul¬ 
tati su zadovoljavajući. Ovim drugim načinom 
obavljeno je klizanje i na silosu u Sesvetama 
(si. 18). Razmak jarmova omogućuje da jedan rad¬ 
nik radi na dvije dizalice. 

Ako u vrijeme dizanja oplate nastanu prekidi 
zbog vremenskih nepogoda, nestanka električne 
struje, kvara na strojevima i slično, dizanje oplate 
treba nastaviti istom brzinom kao da prekida 
nema, jer bi u protivnom slučaju došlo do vezi¬ 
vanja oplate i betona. Oplata se podigne, tako 



SI. 18: Pogled na kliznu oplatu za vrijeme klizanja 

da donji rub obuhvaća otvrdnuti beton za 2—3 
cm. Nastavak betoniranja slijedi na isti način 
kako je to opisano za početak betoniranja u kli¬ 
znoj oplati. Svaki ovakav prekid ostavlja na be¬ 
tonu vidljive tragove. Ubacivanje svježeg betona 
uzrokuje malo proširenje oplate na mjestu pre¬ 
kida i podebljanje stijenke, koju se odmah po¬ 
pravlja sa viseće radne skele. Kod završetka be¬ 
toniranja, dizanje treba nastaviti normalnom brzi¬ 
nom zbog lakše demontaže. 

Za vrijeme rada treba kontrolirati vertikalnost 
dizanja. To se obavlja pomoću viškova koji su 
vezani za kliznu oplatu. Na temeljnoj ploči uz 
stijenke postave se oznake, pa se nekoliko puta 
dnevno kontrolira vertikalnost zidova. Potrebno 
je da ove oznake budu na istoj relativnoj koti 
te se uz kontrolu vertikalnosti može obaviti i 
kontrola horizontalnosti nultačaka mjerača brzine 
dizanja. 

Otvori u zidovima ćelija (si. 19) izvode se tako, 
da se između oplate ugrade unaprijed pripremljeni 
okviri, nešto malo uži od slobodnog prostora iz¬ 
među oplate. Inače bi uslijed trenja došlo do po¬ 
vlačenja okvira i promjene položaja otvora. Dobro 
je ove okvire povezati s vertikalnom armaturom. 

Usporedno s napredovanjem klizanja povećava 
se i visina tornja, koji se gradi od elementa cijev¬ 
ne skele. Tornjem se obavlja transport radne sna¬ 
ge. 



SI. 19: Otvori za prozore ispod krovne ploče. Na 
slici se vidi montaža konstrukcije nad ćelijama 


Tolerancije kod građenja kliznom oplatom iz¬ 
nose, prema Američkom institutu za beton, mak¬ 
simalna varijacija debljine zidova ne smije preći 
3/8 inča za zidove do 8 inča, odnosno 1/2 inča 
za zidove preko 8 inča debljine. Maksimalna devi¬ 
jacija bilo koje tačke klizne oplate u odnosu na 
početno stanje ne smije biti veća od 1 inča za 
50 ft visine; to je totalna devijacija koja je sa¬ 
stavljena od translatorne i rotacione komponente. 

Demontaža klizne oplate 

Kod projektiranja klizne oplate treba voditi 
računa o mogućnosti demontaže po završetku 



SI. 20: Demontaža klizne oplate kranom »Fiorentini« 



SI. 21: Čišćenje limova oplate 


klizanja. Zato su jarmovi vezani za nosače radnog 
poda vijcima, veza nosača radnog poda i oplate 
ostvarena je samo klinovima, a oplata se na uglo¬ 
vima stijenki može rastaviti jer su remenate na 
tom mjestu spojene također vijcima, preko do¬ 
datnih kraćih komada. 




128 


GRAĐEVINAR 



SI. 22: Pogled na kliznu oplatu za izgradnju silosa 
s ćelijama pravokutnog presjeka 


Demontaža se obavlja kranom (si. 20). Prije 
skidanja dizalica cijevi se povezuju, ispod donjeg 


pojasa nosača radnog poda po unutarnjem rubu 
velikih ćelija, cijevima. Tako se dobiva ležajna 
konstrukcija za kliznu oplatu. Nakon skidanja 
dizalica pristupa se demontaži jarmova, radnog 
poda i nosača radnog poda zajedno sa oplatom 
s unutarnje strane velikih ćelija. Vanjski dio 
oplate velikih ćelija kao i oplata unutrašnjih sti- 
jenki malih ćelija, skida se zajedno s jarmovima. 

Nakon demontaže treba pregledati kliznu opla¬ 
tu, oštećena mjesta popraviti i dotrajale dijelove 
zamijeniti novima. Limove oplate treba očistiti i 
namazati uljem (si. 21). 

Zaključak 

Kliznom oplatom ovoga tipa građevno podu¬ 
zeće »Tehnika« postiglo je na izvedenim objek¬ 
tima zadovoljavajuće rezultate (si. 22). To su u 
prvom redu silosne ćelije svih oblika za žito, 
okrugle ćelije za šećer i cement. Međutim, upo¬ 
treba ove oplate moguća je i kod ostalih objekata 
gdje je građenje kliznom oplatom ekonomično i 
moguće (elevatorski tornjevi, vodotornjevi, stu¬ 
povi mostova, visoke stambene zgrade, tornjevi 
za TV odašiljače). U pogledu brzine klizanja po¬ 
stignute brzine za 24 sata mogu se usporediti sa 
svjetskim poznatim rezultatima. 

Daljnjim usavršavanjem rada kliznom oplatom 
moći će se vrlo lako postizavati brzine klizanja 
od 5,0 m za 24 sata kod izgradnje žitnih silosa 
odnosno kod klizanja grupa ćelija, i preko 7 m 
za silose sa samostalnim ćelijama (silosi za šećer 
i cement). Rezultati će i dalje zavisiti o mnogo 
faktora, a najviše o opremi gradilišta mehaniza¬ 
cijom, o prijelasku na rad s automatiziranom 
opremom i o organizaciji radnog procesa. 


NEKA ISKUSTVA O IZRADI NEPROPUSNE ŽBUKE 
SA RJEČNIM PIJESKOM 

Ing. Milan Kružičević, Zagreb 


Potkraj 1966. godine u Institutu građevinar¬ 
stva Hrvatske obavljani su pokusi u pronalaženju 
najpovoljnijeg sastava pijeska za izradu nepro¬ 
pusne žbuke na betonskoj podlozi jednog rezer¬ 
voara. 

U početnoj fazi pokusa na raspolaganju je bio 
pijesak iz Botova (dravski pijesak) veličine od 
0—4 mm, ali s velikom količinom zrna do 0,5 mm. 

Nalazište tog pijeska bilo je u neposrednoj bli¬ 
zini mjesta primjene. 

Ispitivanja su pokazala da je taj pijesak ne¬ 
prikladan za nepropusnu žbuku. Voda je probila 
kroz uzorak već nakon 1 sata, pod pritiskom od 
1 at. Nakon toga pristupilo se pronalaženju pijeska 
kojim bi se poboljšao granulometrijski sastav bo- 
tovskog pijeska. 


KRIVULJA PROSIJAVANJA 



Sk. 1 

Kao najprikladniji uzeti su: 

— pijesak veličine zrna od 4—8 mm iz separa- 
cije Novo Čiče, 

— prirodni pijesak iz Novog Čiča, veličine zrna 
od 0—0,5 (8) mm, 

— sivi pijesak iz Huma kod Zaboka, veličine 
zrna od 0—0,5 mm, 

— pijesak iz separacije Jarun, veličine zrna 
od 0—4 mm. 


KRIVULJA PROSIJAVANJA 



S ovim materijalima i onima iz Botova naprav¬ 
ljeno je šest varijanata. Sve varijante ,osim šeste, 
pokazale su da je žbuka nepropusna na vodu jer 
voda nije probila pod pritiskom od 7 at. 

Kod sastavljanja ovih varijanata vodilo se ra¬ 
čuna da se optimalne granulometrijske krivulje 
što više približe krivuljama prema propisima DIN 
i švicarskim propisima. 

I varijanta 

Žbuka je sastavljena od 3 vrste pijeska: 

0 — 4 Botovo 

4 — 8 Novo Čiče — separacija 

0 — 0,5 Novo Čiče — prirodno nalazište. 

Ova varijanta je potpuno zadovoljila. 


OPTIMALNA KRIVULJA PROSIJAVANJA 



II varijanta 

Žbuka je sastavljena od dva pijeska: 

0 — 4 Botovo 

4 — 8 Novo Čiče — separacija. 

Ova varijanta je potpuno zadovoljila. 

OPTIHA LNA_ KRIVULJA PROSIJAVANJA 

n Va rijania 



III varijanta 

Žbuka je izvedena od tri vrste pijeska: 
0 — 4 Botovo 

0 — 4 Jarun — separacija (Zagreb) 

0 — 0,5 Hum kod Zaboka. 

Ova varijanta je potpuno zadovoljila. 


OPTIMALNA KRIVULJA PROSIJAVANJA 

!/i Varijanta 



QW7 O.M3 0,5 i 2 4 8 tj 20 SO 40 50 10 60 W 

Pleteno sito — 4 -^ Okru 9 l, otvori sito Veličino zrno u mm 

Sk. 5 


IV varijanta 

Žbuka je izrađena od dvije vrste pijska: 

0 — 0,5 Hum kod Zaboka 
0 — 4 Jarun — separacija (Zagreb) 

Ova varijanta je potpuno zadovoljila. 

V varijanta 

Žbuka je izrađena od dvije vrste pijeska: 
0 — 0,5 Hum — Zabok 
0 — 4 Botovo 

Ova varijanta je potpuno zadovoljila. 

OPTItlALNA KRIVULJA PROSIJAVANJA 
IV Varijanta 



VI varijanta 

Žbuka je izrađena od dvije vrste pijeska: 

0 — 4 Botovo 

0 — 4 Jarun — separacija. 

Ova varijanta nije zadovoljila. 

IV i V varijanta izrađene su u dva sloja deb¬ 
ljine 2,4 cm. Prvi sloj je izrađen sa 600 kg cementa 
na 1 m 3 , dok je u drugom sloju upotrebljeno 500 
kg/m 3 cementa. 

Sve ostale varijante izrađene su u tri sloja deb¬ 
ljine 2 cm. U prvom sloju upotrebljeno je 600 
kg/m 3 cementa, u drugom 500 kg/m 3 , a u trećem 
450 kg/m 3 . 

Upotrebljen je cement PC-15p-350, »Sloboda« 
Podsused, u svim varijantama, prema zahtijevu 
naručioca. 

Treba napomenuti da su sve varijante izrađene 
bez posebnih dodataka, dakle samo od pijeska, ce¬ 
menta i vode. 

Granulometrijske krivulje pokazuju da ima 
većih i manjih odstupanja od krivulje prema švi¬ 
carskim i DIN propisima. Iz krivulje je vidljivo 
da je za postizanje nepropusne žbuke potrebno 
upotrebiti pijesak sa maks. zrnom 4 mm. 

Izvjestan postotak zrna iznad 4 mm može po¬ 
boljšati svojstva, kao što se vidi iz prikazanih kri¬ 
vulja. U većini slučajeva potrebno je osigurati kon¬ 
tinuitet zrna ispod 0,5 mm, a u području između 
0,5 i 4 mm da se treba približiti što više linijama 
koje odgovaraju postojećim propisima. Međutim, 
ima slučajeva kada ovi uvjeti nisu postignuti (vidi 
varijantu I i V) a ipak je žbuka bila nepropusna 
na vodu. 


OPTItlALNA KRIVULJA PROSIJAVANJA 
V Varijon io 



0,147 0.223 0.5 1 2 4 6 \S 20 _ 30 40 50 IO 00 VO 

, , i ...... veltcino trno omm 

Plmteno JI to —--»■ OkruCfli otvori sito 

Sk. 7 


OPTItlALNA KRIVULJA PROSIJAVANJA 
VI Varijanto 



Iz ovoga se može zaključiti, što je i praksa po¬ 
kazala, da su krivulje po bilo kojim propisima sa¬ 
mo orijentacione. Nužno je potrebno, prigodom 
svake izrade žbuke, obaviti prethodno probe ispi¬ 
tivanjem propusnosti, utvrditi da li je žbuka ne¬ 
propusna ili nije. 

I pridržavanje tehničkih uputstava i propisa 
može izvođača dovesti u zabludu; potrebna je oba¬ 
vezna konsultacija i ispitivanje u jednoj kvalifi¬ 
ciranoj ustanovi, kao što su instituti za ispitivanje. 

Također treba imati na umu da se kvaliteta 
nepropusne žbuke ne može dobiti samo s jednom 
vrstom pijeska i s jednom strogo definiranom gra- 
nulacijom, već u svakom slučaju treba upotrijebiti 
dvije ili više frakcija da se postignu traženi uvjeti. 

S naših i inostranih gradilišta ___ 

GRADNJA SILOSA ZA ŽITARICE U VALPOVU I DARDI S KLIZNOM OPLATOM 


Građevno poduzeće »Industrogradnja« iz Za¬ 
greba preuzela je gradnju dva velika silosa za 
žitarice u Valpovu i Dardi. Silos u Valpovu ima 
jednu bateriju, a silos u Dardi dvije. Svaka bate¬ 
rija sastoji se od 20 seksagonalnih ćelija. Na na¬ 
slovnoj strani časopisa prikazan je zračni snimak 
baterije u gradnji u Valpovu. 

Radovi na betoniranju obih silosa, koji se odli¬ 
kuju znatnom visinom i tankim stijenama, izvode 
se pomoću klizne oplate na sistemu hidrauličke 



SI. la: Unutrašnjost jedne ćelije 


dizalice (po švedskom patentu). SI. 1 prikazuje 
novoizgrađeni silos u Valpovu, a si. 1 a unutra¬ 
šnjost jedne ćelije silosa. 

Sistem betoniranja kliznom oplatom upotre¬ 
bljava se kod betoniranja istih presjeka, dakle 
kod gradnje stanbenih solitera, silosa i visokih 
dimnjaka. 

Oplata za jednu bateriju diže se pomoću 158 
uzdizača (si. 2), koje pokreću dvije visokotlačne 
uljne pumpe HTP-5 sa radnim pritiskom od 70 at. 
Uzdizači služe za horizontiranje oplate, tj. pode¬ 
šavanje visine. Uzdizači su montirani na jarmove, 
na koje je pričvršćena oplata. 

Oplata ima sa vanjske strane visinu od 1,37 m. 
SI. 3 pokazuje detalj uzdizača, a si. 4 vanjsku 
viseću skelu. 

Silos u Valpovu kapaciteta je 750 vagona. Vi¬ 
sok je 38,5 m i leži na temeljnoj betonskoj ploči 
debljine 0,70 m, u čiju armaturu je utrošeno 50 t 
čelika. Stijene ćelija debljine su svega 0,15 m. 
Beton MB 300 uz dodatak sikakreta dopreman je 
iz centralne betonare u Belišću, udaljene 6 km 
od gradilišta. U silos je ugrađeno 1.300 m 3 betona, 
za što je trebalo 11.500 m 2 oplate i 290 t čelika. 

Po dovršenju gradnje ustanovljeno je odstu¬ 
panje od vertikale samo za 2 cm, što je na visinu 
od 38,5 m u granicama tolerancije. 



SI. 2: Jarmovi sa uzdizačem i kliznom oplatom 

Radovi su izvedeni u rekordnom roku od pet¬ 
naest i pol dana, tj. od 8. do 24. ožujka 1967. 

Drugi silos, ali većeg kapaciteta — za 1.000 
vagona, gradi se u Dardi, pored ranije izgrađenog 
(si. 5 i 6). Radovi su otpočeli 13. travnja 1967. 
i trajat će svega 12 dana, tj. sa prosječnom brzi¬ 
nom klizanja od 2,5 — 3,0 m dnevno pri radu u 
dvije smjene po 12 sati. 

I ovaj silos leži na temeljnoj ploči debljine 
0,70 m (si. 7), a stijene ćelija debljine su 0,14 m. 
Beton se proizvodi u gradilišnoj betonari, smje¬ 
štenoj uz sam silos. Agregat se transporterom 
doprema do vibrosita, koja omogućavaju prosi¬ 
javanje u tri frakcije. Cement nije smješten u 



SI. 3: Detalj uzdizača 



silose nego je dopremljen u vrećama. Beton se 
spravlja u protivustrujnoj miješalici »Progres« - 
Mladenovac, zapremine bubnja 500 1 i učinka 
20 m 3 /h. 

To je jedan od starijih tipova miješalica sa 
prisilnim miješanjem na horizontalnoj osovini u 



SI. 5: Stari silos u Dardi uz koji se gradi novi silos 



SI. 4: Vanjska viseća skela 


SI. 6: Dio starog silosa u Dardi 

obliku korita, obloženog čeličnim pločama i lopa¬ 
ticama za miješanje, montiranim na dvije para¬ 
lelne osovine, koje se okreću u suprotnom smjeru. 

Gotov beton se izručuje kroz dno korita seg- 
mentnim zatvaračem. Beton se potom transportira 



SI. 7: Temeljna ploča druge baterije u Dardi 


okretnom toranjskom dizalicom »Metalna« - Mari¬ 
bor, koja kod dosega od 11,0 m nosi 3,7 t, kod 
dosega od 20 m nosi 1,8 t i kod dosega od 30 m 
nosi 1,5 t. 

Beton se ručno ugrađuje i pervibrira. Bilo bi 
mnogo racionalnije, da se bton ugrađivao beton¬ 
skim pumpama (npr. Schwing, Wibau, Torkret 
i dr.), koje su upravo za ovakve vrste radova 
najracionalnija mehanizacija umjesto skupog 
živog rada. Transportna daljina takvih pumpi 
iznosi do 400 m horizontalno i do 60 m verti¬ 
kalno. 

Ovaj novi način rada i brzina izgradnje iza¬ 
zvali su razumljivi interes u stručnoj javnosti. 
Tako je 13. travnja 1967. oba gradilišta posjetila 
grupa od 40 nastavnika — inženjera i arhitekata 
Građevinskog školskog centra iz Zagreba. 

Vjerujemo, da će se GP Industrogradnji vrlo 
brzo isplatiti investicije u ovaj suvremeni uređaj, 
koji je toliko doprinio racionalizaciji građenja. 

M. Jančiković 


Kratke vijesti - 

BOS. BROD. Gradilište novih postrojenja Rafine¬ 
rije nafte u Bosanskom Brodu je i tokom zime odavalo 
sliku velike aktivnosti. U februaru je bio stigao iz Ri¬ 
ma transport sa 170 t teškim reaktorom, jednim od 
glavnih dijelova novih »izomaks« postrojenja. Na ovo 
gradilište je već stigla gotovo sva oprema za nova 
postrojenja, a ugrađeno je već nekoliko tisuća tona 
opreme. Radovi na izgradnji i montiran ju se nastav¬ 
ljaju. 

ZAGREB. Na Žitnjaku je u teku izgradnja suvre¬ 
mene industrijske vinarije, velikog podruma zagrebač¬ 
kog poduzeća »Vinoprodukt«. To će biti jedna od naj¬ 
modernijih vinarija u Evropi. Kapacitet će iznositi 
1.500 vagona, a vina će najvećim dijelom biti smještena 
u betonskim cisternama »na katove«. Izgradnja će ko¬ 
štati oko 50 milijuna novih dinara. Gradnja će se obav¬ 
ijati u etapama. 

KUTINA. Izvođačka poduzeća i njihovi radnici bit 
će posebno premirani da bi kompletno završili tvornicu 
gnojiva prije ugovorenog roka. To je dogovor investi- 
tira i izvođača. Na gradilištu je veoma živo. Ugovorne 
obaveze sa inozemnim partnerima predviđaju da se 
tvornica u Kutini dovrši do sredine januara 1968., dok 
je rok Jugoslavenske investicione banke juni 1968. Me¬ 
đutim, želja je kolektiva tvornice i INE, koja je nosilac 
investicija, da nova tvornica krene u pogon već 29. XI 
1967., što znači da bi dovršenje radova trebalo uslijediti 
do 1. X ove godine. 

SARAJEVO. Iz Fonda za nerazvijena područja, ko¬ 
jim rukovodi Federacija, izvodit će se i ove godine iz¬ 
gradnja najkrupnijih privrednih objekata, odnosno na¬ 
staviti izgradnja započetih. Radi se o HE »Trebišnjica« 


i »Raima«, Rafineriji nafte u Bosanskom Brodu, Tvor¬ 
nici viskoze u Banjaluci, Tvornici celuloze u Drvaru. 
Ujedno će se iz sredstava fonda nastaviti radovi na 
modernizaciji pruge Sarajevo—Ploče, koja je od velikog 
značenja za industrijski razvoj Bosne i Hercegovine. 

PRIŠTINA. U prvoj fazi izgradnje hidrosistema 
»Ibar—Lepenac«, kojim se sistemom dugoročno osigu¬ 
rava voda u ovom dijelu Kosmeta, utrošit će se više od 
180 milijuna N.D. AP Kosmet osigurat će 55 milijuna, 
a isto tako zainteresirane privredne organizacije, dok 
će se 70 milijuna dobiti od HE »Đerdap«, kao participa¬ 
cije za akumulaciju u Gazivode na Ibru. Ostala sredstva 
za prvu fazu, čiji se završetak očekuje u 1971., osigurat 
će se kreditima, a očekuje se da će izvjesnu financijsku 
pomoć pružiti i Svjetska zdravstvena organizacija. 

Pokrajinsko izvršno vijeće donijelo je odluku o 
osnivanju Preduzeća za izgradnju i korištenje hidro¬ 
sistema »Ibar—Lepenac«. 

BAKAR. Luka Bakar, u sastavu riječkog lučkog 
bazena, primila je u februaru Švedski teretni brod od 
66.100 t. Time je pušten u lučki promet novosagrađeni 
dio luke. To' je ujedno bio najveći brod koji je ikad 
uplovio u jugoslavenske vode, a prvi brod na vezu u 
novosagrađenoj luci u kojoj je nedavno montirana spe¬ 
cijalna istovarna oprema za rasute terete, jedina te 
vrste na Jadranu. Brod je bio dopremio 63.789 t željezne 
rudače iz brazilske luke Tubarno za austrijske želje¬ 
zare. Tako je nova bakarska luka i službeno puštena u 
pokusni rad. 

ZADAR. Novim voznim redom, koji stupa na snagu 
u maju ove godine, bit će obuhvaćen i saobraćaj novom 
željezničkom prugom normalnog kolosijeka, Knin— 

Zadar. Završeni su radovi na posljednjoj dionici od 
Bibinja do Zadra. U Arbanasima i Zadru dovršavaju se 
radovi na skladištima, tehničkim i signalnim instala¬ 
cijama i drugim uređajima. 

Novom prugom, koja se gradila više od jedne de¬ 
cenije, Zadar će, preko Knina, biti najzad spojen sa 
svojim prirodnim zaleđem i sa unutrašnjosti. 

IZGRADNJA NOVIH CESTA. U godini 1966. je u 
SFRJ sagrađeno odnosno rekonstruirano 1.200 km novih 
cesta. Za izgradnju 225 km potpuno novih cesta i mo¬ 
dernizaciju 997 km postojećih bilo je utrošeno mili¬ 
jardu i 48 milijuna novih dinara. Pored federacije, re¬ 
publike i JNA znatna sredstva su uložile i komune. 
Samo u SR Hrvatskoj komune su izdvojile više od 110 
milijuna novih dinara. S tim novim cestama naša ze¬ 
mlja sada ima 14.225 km cesta sa suvremenim kolovo¬ 
zom, što je 18,3% od cjelokupne cestovne mreže. Najviše 
je cesta modernizirano u Hrvatskoj — 494 km, zatim 
u Srbiji — 363, Bosni i Hercegovini — 68. U Crnoj Gori 
izgrađeno je 46 km cesta, a u Makedoniji 39. U Slove¬ 
niji nije izgrađena ni jedna nova cesta, ali je 192 km 
postojećih cesta osposobljeno za veći opseg saobraćaja. 

Od važnijih cestovnih saobraćajnica u 1966. puštene 
su u promet: dionice Jadranske magistrale kroz Boku 
Kotorsku (od Kamenara preko Kotora do Lepetana) i 
od Ribarečine do Ivangrađa (Crna Gora). Vozila sa¬ 
obraćaju novim cestama i na relacijama: Sjenica—No¬ 
vi Pazar (10 km); Bačka Palanka—Odžaci (17), Vara¬ 
ždin—Osijek (50), Bjelovar—Veliki Zdenci (33), Petri¬ 
nja—Kostajnica (32), Koprivnica—Križevci (31), Jajce— 
Travnik (11), Kladanj—Vlasenica (20), Kumanovo—Kri¬ 
va Palanka (15) i drugima. 

Inženjerijske jedinice JNA izgradile su lani 53 km 
novih cesta, od Krapine do Ptuja, od Posedarja do Pa¬ 
ga, od Kladnja do Vlasenice i od Gostivara do Kičeva. 

MOSTAR. U prometu je asfaltna cesta Mostar—Li¬ 
stića, duga 23 km. Ova je stara cesta modernizirana — 
proširena i asfaltirana. Radovi su koštali 7 i po mili¬ 
juna ND. 

ZAGREB. Graditelji novog željezničkog mosta na 
Savi kod sela Petruševca u istočnom predjelu Zagreba, 
kojim će prolaziti obilazna teretna pruga Sesvete — 
Velika Gorica, radili su gotovo bez prekida cijelu zimu. 
Radovi će biti potpuno završeni do kraja maja ove 
godine. Most će biti dug 453 m. 

KRALJEVO. U ovom značajnom privrednom i sa¬ 
obraćajnom centru Srbije gradi se velika suvremena 
zgrada nove autobusne stanice sa peronom, restoranom, 
biljetarnicom i čekaonicom. 

IZGRADNJA AUTO-PUTA SARAJEVO—ŽUPA¬ 
NJA. Krajem ove godine završit će se izgradnja po¬ 
sljednjeg dijela auto-puta Sarajevo—Županja, i to od 
Tuzle do suvremene ceste Beograd—Zagreb, u dužini 
od 72 km. Međunarodna banka sudjeluje u kreditiranju 
izgradnje. 

Kratkoća vremena tražit će koncentraciju najsu¬ 
vremenije mehanizacije na trasi koja prolazi dolinom 
Tinje i Posavinom, pa će se od Županje, odnosno Ora- 
šja na Savi, spojiti cesta Beograd—Zagreb sa Dubrov¬ 
nikom preko Tuzle, Sarajeva i Mostara. 


»Mostogradnja« iz Beograda preuzela je obavezu 
da most na Savi kod Orašja završi do kraja ove godine. 

Na izgradnji ovog dijela ceste zaposlit će se i više 
od 700 otpuštenih rudara iz Kreke. 

RADOVI NA PRUZI BEOGRAD—BAR. Poznato 
je s koliko sredstava federacija i republike sudjeluju u 
financiranju izgradnje pruge Beograd—Bar, i stoga je 
lakše govoriti i o tome šta će se sve raditi u ovoj godini. 
Nastavit će se mnogobrojni već ranije početi radovi, a 
neke nove akcije uskoro će otpočeti. U ovoj se godini 
ti radovi nastavljaju na postavljanju tračnica, signali¬ 
zacije i osiguranja, pa će se od Beograda do Valjeva 
saobraćati prugom normalnog kolosijeka već iduće go¬ 
dine. »Hidrograđnja« probija tunel Drenovački kik, du¬ 
gačak 3910 m. Graditelji pruge nailaze sada na Zlatibor. 
Stručnjaci i radnici zemunskog »Plamurna« probijaj u 
tunel s jedne na drugu stranu. Tunel će biti dug 6160 m, 
a dosad su izvođači stigli na pola puta. 

Stiče se utisak da se sada na cijeloj pruzi jedino 
probijaju i grade tuneli, a što je i tačno. Između Zla- 
tibora i Priboja na Limu uskoro će otpočeti probijanje 
tunela Goleš, koji će biti dug oko 5000 m. To je posljed¬ 
nji objekt koji se gradi u Srbiji, a prelaskom u Crnu 
Goru nailazi se na tunel Maj kovač (oko 3300 m). I ovdje 
su radovi u toku. Poslije toga će se preći na teren iz¬ 
među Mateševa i Dubočice, koji se zbog uvjeta, a i 
velikog broja objekata koje treba graditi, smatra najte¬ 
žom dionicom na cijeloj pruzi. Radovi na probijanju dva 
velika tunela (Os tro vica 3831 m i Trebešica 5170 m) tek 
će otpočeti. No između ova dva tunela teren je takav 
da je neophodno probijati brda na još deset mjesta. 
Ove će tunele spajati i vijadukti, tako da se tu pruga 
proteže naizmjenično kroz tunele i preko mostova. 

NIŠ. Kreditna banka, stambeno pređuzeće i G. P. 
»Građevinar« sklopili su sporazum o udruživanju sred¬ 
stava za stambenu izgradnju. Time će biti koncentrira¬ 
no oko 20 milijuna ND, a to je dva puta više nego što 
je lani utrošeno za stambenu izgradnju. 

NOVI SAD. Lani je ovdlje bilo završeno oko 3000 
novih stanova, a to je rekord, koji nije zabilježen ni¬ 
jedne ranije godine. Tome je pridonijela okolnost što 
je ranije bilo započeto mnogo stanova, ali su se sporo 
završavali. Ta je praksa prekinuta. Zbog smanjenja 
investicija u privredi, građevinska su se poduzeća 
orijentidala na stambenu izgradnju. Ovu preorijenta¬ 
ciju pomogla je banka, plasirajući u stambenu izgrad¬ 
nju u prošloj godini oko 100 milijuna ND. 

DONJI MILANOVAC. Seoba stanovnika Donjeg 
Milanovca u novi grad, koji će biti podignut nedaleko 
sadašnjeg — konačno će se završiti kad se zatvori đer- 
dapska brana. Interes građana zaokupljaju: izgradnja 
ceste, premještanje industrijskih objekata itd. 

POPOVAC. Poslije višemjesečnih pregovora između 
Fabrike cementa u Popovcu i 137 zainteresiranih gra¬ 
đevinskih i trgovačkih poduzeća, obavljen je dogovor 
o dugoročnoj suradnji i međusobnim obavezama. Ugo¬ 
vor treba da traje 12 godina. Time će cementarna osi¬ 
gurati sredstva za opsežnu rekonstrukciju pogona, a 
potrošači će biti osigurani znatno većim količinama 
cementa. 

U toku je prva etapa rekonstrukcije i proširenja 
kapaciteta, a završit će se do sredine 1968. Tada će se 
proizvodnja cementa povećati za 30°/o. Nakon toga će 
uslijediti druga etapa radova. Svi radovi bi se dovršili 
do kraja 1970. 

NIŠ. Objavljen je dogovor devet većih građevinskih 
poduzeća (iz Vranja, Surdulice, Leskovca, Crne Trave, 
Prokuplja, Pirota, Aleksinca i Niša) o udruživanju. 
Uskoro treba da dođe do formiranja poslovnog udru¬ 
ženja ovih radnih organizacija, koje će udruženje do¬ 
biti naziv »Južna Srbija«, a sjedište će mu biti u Nišu. 


VINKOVCI. Općinska skupština je prihvatila pro¬ 
gram urbanističkog razvoja grada za narednih 30 go¬ 
dina. Prema ovom programu grad će se znatno proširiti 
na jug, preko Bosuta, tako da će se budući gradski 
centar nalaziti na obalama rijeke. Obilježena je, pored 
ostalog, i trasa budućeg plovnog kanala Dunav—Sava, 
putničko i industrijsko pristanište i dio magistrale Su- 
botica—Metković, koja treba da prolazi pokraj Vinko¬ 
vaca. Programom perspektivnog razvoja grada predvi¬ 
đena je stambena i industrijska zona. 


Iz inozemnih časopisa - 

OBNAVLJANJE AVIONSKE STAZE NA 
AERODROMU »ORLY« 

Na stazi za slijetanje i uzlijetanje 4-motornih avio¬ 
na, veličine 3320 X 60 m, aerodroma Orly, pokazali su 
se tragovi oštećenja i pukotine (si. 1). Oštećenja su 
bila takva da su mogla prouzrokovati nesreće, pa ih 
je trebalo bezuvjetno otkloniti u što kraćem roku. 


izmijeniti jer bi to uzrokovalo velike smetnje na aero¬ 
dromu, i troškove, pa je odlučeno da se radovi na po¬ 
pravku odnosno obnavljanju piste izvode noću. 

Organizacija i plan rada predvidio je u 9-satnom 
noćnom radu uz maksimalni tempo rada, u dvije smje¬ 
ne, obnoviti i izgraditi 40 m 2 nove staze. Pretpostavke 
za ostvarenje plana bile su: radove izvoditi sa većim 
brojem radnika i strojeva, upotrebi ti za gradnju brzo- 



Sl. 1 


Ukupno oštećena površina zapremala je 750 m 2 ili 0,75% 
cijele staze. Kao obično, uslovi rada na ovakovim objek¬ 
tima vrlo su nepovoljni jer su vezani uz vremenski 
ograničen rad, noćni rad, iziskuju pokretljivost stro¬ 
jeva i opreme, naročiti izbor kvalitetnog materijala, 
itd. Plan slijetanja i uzlijetanja aviona nije se mogao 


stvrdnj avaj ući cement, betoniran je omogućiti i kod ni¬ 
skih temperatura, upotrebiti samo kvalitetne i pouzda¬ 
ne strojeve uz dovoljan broj rezervnih strojeva. 

Prije početka radova trebalo je prije svega labo¬ 
ratorijski ispitati sirovine za pripremu betonske smjese 
te pronaći takav beton koji će 4—5 sati poslije ugradi- 

van ja imati čvrstoću na savijanje od 30 kg/cm 2 . Ispiti¬ 
vanja su pokazala da beton pripremljen sa 380 kg alu¬ 
minijskog cementa na m 3 betona i sa šljunkom iz Seine, 
kod 18°C, daje, 4 sata poslije ugradbe, tlačnu čvrstoću 
od 250 kg/cm 2 . Ustanovilo se, nadalje, da betcn pret¬ 
hodno predmiješan i takav dovezen na gradilište, ubr¬ 
zava rad betoniran ja ali da ima slabu obradivost, te 
da pripremljen sa hladnim komponentama daje manju 
čvrstoću. 

Izabrana betonska mješavina (375 kg alumin. ce¬ 
menta na m 3 betona uz upotrebu 3 frakcije šljunka iz 
Seine — 0—6,3 mm, 5—25 mm, 20—40 mm — imala je 
vodocementni faktor — 0,39). Probna tijela izrađena 
po ovoj recepturi kod temperature cd 9—10°C, 5 sati 
poslije ugradbe, imala su čvrstoću na savijanje od 43 
kg/cm 2 . 

Iako su ovi rezultati pokazivali nešto manju vlaenu 
čvrstoću ipak se ostalo kod ove recepture jer se betcn 
vrlo dobro obrađivao-ugrađivao, a to je bio jedan cd 
bitnih us lova za brzo napredovanje radova. 

Skidanje oštećene betonske ploče debljine 30 cm, 
uključivši i odvoz materijala, predviđeno je bilo za 4 
sata rada. Da se omogući realizacija ove faze rada u 
određenom roku, oštećeni beton perforiran je bušoti¬ 
nama promjera 40 mm. Bušotine su bile raspoređene 
na međusobnu udaljenost cd 30 cm, a bušene su danju, 
pneumatskim čekićima. Kako je i taj dio staze bio da¬ 
nju u prometu, da se omogući redovito slijetanje i uz¬ 
lijetanje aviona preko perforirane staze, rupe u betonu 
su poslije bušenja zapunjene s papirnatim čepovima 
(si. 2). Noću se vrlo brzo, uz upotrebu 4—5 otkopnih 
čekića, oštećena betonska ploča mogla raskomadati i 
odstraniti sa staze. Odvoz materijala obavljen je uto¬ 
vari vačem jakosti 105 KS, tipa Scoopmobile. Istim stro¬ 
jem je produbljivan teren, za 10 cm, za novu betonsku 
ploču debljine 40 cm. Nabijanje tla kao posljednje faze 
rada, poslije izravnjavanja a prije betoniran ja, obav¬ 
ljeno je vibracionim valjkom od 1500 kg. 

Operativni plan razrađen je tako, da je dan po¬ 
četka radova određen sa 1. 3. Radno vrijeme bilo je 
noću između 23,15 sati i 1,45 sati, što je zavisilo o 
upravi aerodroma, koja je svakodnevno određivala po¬ 
četak radova. Devet sati nakon početka radnog vre¬ 
mena započeo je redoviti avionski saobraćaj. 



Osim laboratorijskih ispitivanja materijala i be¬ 
tona prije početka radova izvršeno je na gradnji po¬ 
kusno betoniran je. Rezultati su pokazali da se tek 5—6 
sati poslije ugrađivanja betona može postići čvrstoća 
na savijanje od 30 kg/cm 2 . Nadalje je ustanovljeno, da 
o unutarnjoj temperaturi i vcdocementnom faktoru za¬ 
visi veličina čvrstoće na savijanje te da beton pripre¬ 
mljen sa 3 izabrane frakcije šljunka daje vrlo dobru 
obradi vest i ugradbu. 

Iako se kod upotrebe alumin. cementa ne bi tre¬ 
balo zagrijavati kameni agregat, njega se ipak grijalo 
na taj način što je bio deponiran u zagrijanoj prostoriji. 
Naime, da se omogući odvijanje radova betoniran ja ne¬ 
zavisno o vremenskim prilikama, izradio se pokretni 
zaštitni objekat veličine 12 X 9 m, visine 6 m, od če¬ 
ličnog skeleta i valovitog lima, koji se mogao zagri¬ 
javati. 

Na gradilištu su bili postavljeni rezervni strojevi 
i postrojenja za izradu termakadama, koje bi se kori¬ 
stilo u slučaju da se iz bilo kojeg razloga ne bi mogla 
završiti dnevno planirana nova betonska ploča piste. 
Na taj način garantirano je normalno dnevno odvija¬ 
nje avionskog saobraćaja. 

Realizacija plana gradnje dobro se odvijala. Dnev¬ 
no je obnovljeno 40 m 2 staze u 9-satnom radnom vre¬ 
menu. 

Za vrijeme betoniran ja stalno se kontroliralo vo¬ 
docementni faktor i temperaturu betonske smjese, te 
čvrstoću betona u prvim satima poslije ugradbe. Tem¬ 
peratura u betonskoj ploči 5—6 sati poslije ugradbe, 
kod temperature zraka od —1°C do +11°C, dostizavala 
je veličinu od 33 do 40°C. 

Nije se uspjelo pronaći uzroke oštećenja betonske 
staze. Mjestimično se ustanovilo odvajanje betona u 
slojevima. Vjerojatni uzrok tome su radni prekidi pri¬ 
likom ugrađivanja betona. Ispod nekih dijelova be¬ 
tonske ploče naišlo se na akumuliranu vodu, no da li 
je ona uzrok slijegavanja i nastalih pukotina, nije se 
moglo ustanoviti. 

Troškovi opisanih radova bili su 4—5 puta veći od 
onih u normalnim uslovima građenja. 

Angažirani strojevi: jedan, finišer, jedan kamion za 
prevoz suhe betonske smjese, dva kamiona za prevoz 
betonske smjese, jedan kompresor za bušenje i pripre¬ 
mu betona, te razni strojevi za vibriranje i rezervni 
strojevi. 

Radna snaga i nadzor: 38 radnika bilo je raspore¬ 
đeno po pojedinim fazama rada, i to: 7 radnika za bu¬ 
šenje, 15 radnika za skidanje oštećene betonske staze, 
utovar izlomljenog betona i iskop za novu betonsku 
ploču, 8 radnika za otklanjanje iskopanog materijala, 
6 radnika za transport suhe betonske smjese, 2 radni¬ 
ka za pripremu betonske smjese, 1 inženjer, 1 poslo¬ 
vođa za vezu među radnim grupama, 1 poslovođa za 
skidanje oštećene betonske ploče, produbljenje iskopa 
i betoniranje, i 1 poslovođa za pripremu i transport 
gotovog betona. 

Skraćeni prijevod iz Der Bauingenieur, br. 6/1985. 


SI 2 


G. Greiner 

Kongresi i sastanci - 

I KONGRES MEĐUNARODNOG DRUŠTVA 
ZA MEHANIKU STENA, 

LISABON OD 25. SEPTEMBRA DO 1. OKTOBRA 1968. 

Na kongres je pošlo 8 učesnika iz Jugoslavije na 
čelu sa predsednikom Jugoslavenskog društva za me¬ 
haniku stena prof. Branislavom Kujundžićem, koji je 
trebao da bude zvaničan predstavnik naše zemlje u 
organizacionom delu kongresa i koji je bio generalni 
izvestilac za pitanje 8. Prof. Kujundžić se razboleo na 
putu i vratio u Beograd, pa ga je zamenio prof. inž. 
Dušan Milovanović kao predstavnik naše zemlje u or¬ 
ganizacionom delu kongresa, a prikazao je i generalni 
izveštaj o pitanju 8 i dao rezime i zaključke diskusije 
u vezi ovog pitanja. 

Iz naše zemlje je na kongresu bilo 7 referata, i to: 

1. B. Kujundžić: Ponašanje stenskih masa kao te¬ 
melja (generalni izveštaj za temu 8). 

2. J. Šutić i D. Božinović: Prilog geotehničkoj kla¬ 
sifikaciji terena, tema 2, referat 5. 

3. D. Krsmanović, M. Tufo, Z. Langof: Otpornost 
na smicanje stenskih masa i mogućnost njenog repro- 
dukovanja na modelima, tema 3, referat 52. 

4. B. Kujundžić, N. Grujić: Veza između rezultata 
statičkih i dinamičkih ispitivanja stenskih masa »in 
situ«, tema 3, referat 56. 

5. D. Krsmanović, M. Popović: Ispitivanje otporno¬ 
sti na smicanje krečnjaka terenskim ogledima u veli¬ 
koj razmeri, tema 3, referat 90. 

6. Z. Radosavljević, M. Čakarević, B. Čolić: Prilog 
istraživanju podzemnih pritisaka, tema 7, referat 30. 

7. B. Kujundžić: Prilog istraživanju efekta konso- 
lidacionog injektiranja stenskih masa, tema 8, refe¬ 
rat 23. 

Kongresu je prisustvovalo oko 900 učesnika, skoro 
iz svih zemalja svijeta. Nije bilo učesnika iz Sovjet¬ 
skog Saveza i Bugarske, pa ni zvaničnih predstavnika 
ovih zemalja. 

Kongresu je podneseno oko 200 referata i bilo je 
oko 100 diskutanata po generalnim izveštajima i refe¬ 
ratima. 

Interesovanje za rad kongresa bilo je izvanredno 
veliko. 

Iz referata, diskusija na stručnom i organizacionom 
delu i razgovora među učesnicima, može se zaključiti 
da je interesovanje za mehaniku stena u ćelom svetu, 
odnosno tehnički razvijenim zemljama i zemljama koje 
su u tehničkom razvoju i usponu, u velikom porastu. 

U diskusiji su od Jugoslavena učestvovali: prof. dr 
Dušan Krsmanović, koji je bio i član »panela« za pi¬ 
tanje 8 i prof. inž. Dušan Milovanović, koji je disku- 
tovao o generalnom referatu pitanja 3 i bio član rad¬ 
nog predsedništva kongresa kad je pitanje 8 bilo na 
dnevnom redu. 

Na zvaničnoj sednici Izvršnog komiteta Međuna¬ 
rodnog društva za mehaniku stena, Jugoslavija je je¬ 
dnoglasno izabrana za zemlju u kojoj će se održati 
sledeći, II, međunarodni kongres za mehaniku stena 
1970. 


Predstavnik naše zemlje je postavio kandidaturu 
Jugoslavije posle razgovora koje je imao sa nizom 
učesnika i zvaničnih predstavnika zemalja koje su po 
statutu Međunarodnog društva imale pravo glasa, po¬ 
što je utvrdio raspoloženje učesnika i delegata i pošto 
je dobio povoljne informacije o finansijskom efektu 
ovog I međunarodnog kongresa. 

U svom izlaganju na ovoj sednici predstavnik naše 
zemlje istakao je ono što Jugoslaviji daje prvenstvo 
u organizovanju sledećeg kongresa, a to su: 

1. Rezultati koje je ostvarila na polju mehanike 
stena 

2. Mogućnost da okupi na sledeći kongres sve ze¬ 
mlje sveta u kojima se radi na mehanici stena, 
i to prvenstveno da uključi u ovaj kongres So¬ 
vjetski Savez, čije se neučestvovanje na ovom 
kongresa osetilo 

3. M:gućnost da se u Jugoslaviji vide znatna ostva¬ 
renja koja su u izvesnoj većoj ili manjoj vezi 
sa mehanikom stena i predmeta kongresa 

4. Mogućnost da se u našoj zemlji provede neko¬ 
liko prijatnih dana u lepim ekskurzijama 

5. Centralni geografski položaj naše zemlje. 

Za predsednika Međunarodnog društva za mehani¬ 
ku stena za naredni period izabran je Portugalac Ma- 
nuel Rocha. 

O organizacionim pitanjima, detaljnijem toku zva- 
nične sednice Izvršnog odbora, kretanjima, stavovima 
i mišljenjima, dat je izveštaj Izvršnom odboru Jugo¬ 
slavenskog društva za mehaniku stena i podzemne ra¬ 
dove. 

D. M. 

XI PLENARNO ZASJEDANJE 
EVROPSKOG KOMITETA ZA BETON 

Evropski komitet za beton (kratica franc. C. E. B) 
održao je svoje XI plenarno zasjedanje u Bruxellesu 
od 1 do 8. X 1966. godine. Sumirani rezultati dugogo¬ 
dišnjeg rada ovog organizma poznati su našoj stručnoj 
javnosti, budući je Jugoslavenski građevinski centar 
izdao u svojoj ediciji DGA prijevod njegovih Preporuka 
za proračun i izvedbu konstrukcija od armiranog beto¬ 
na. Ovo tijelo putem svojih internacionalnih komisija 
kanalizira istraživački rad na području problematike 
armiranog betona. Komisije pripremaju, na temelju re¬ 
zultata istraživanja, elaborate koji predstavljaju sinte¬ 
zu saznanja o pojedinim problemima te različite prepo¬ 
ruke za proračun i izvedbu na širokom području pri¬ 
mjene betona različitih vrsta u različitim konstrukcija¬ 
ma. Prema tome rad ovog Komiteta izdavanjem ranije 
navedenih Preporuka ne samo da nije završen, nego 
se nakon toga pristupilo novim zadacima, a stari se 
problemi dalje istražuju i produbljuju. Predsjednik C. 
E. B. je prof. I. Levi (Torino), a stalni tajnik Dr ing. 
Y. Saillard (Pariš). 

Zasjedanju su prisustvovali predstavnici odnosno, 
u manjem broju, i promatrači iz 17 evropskih i 7 van- 

evropskih zemalja. Zasjedanje je održano u tzv. »Pa¬ 
lači kongresa« u centru Bruxellesa. Rad zasjedanja od¬ 
vijao se je u plenarnim sjednicama i komisijama. 

Može se reći da su plenarne sjednice bile u znaku 
razmatranja problematike montažnih zidnih panoa ve¬ 
likog formata od armiranog betona. Četiri sjednice bile 
su posvećene redigiranju Preporuka za proračun i iz¬ 
vedbu panoa od armiranog betona. Izvjestilac komisije, 
koja je pripremila ove preporuke, bio je J. Despeyroux. 
(Pariš). 

U toku sjednica Preporuke su dobile svoju defini¬ 
tivnu formu. Ove Preporuke predstavljat će značajan 
doprinos za olakšanje pristupu i proračunu montažnih 
panoa. To naravno vrijedi u prvom redu za one zemlje 
koje do sada nemaju vlastite propise ove vrste. Mnogi 
principi i detalji proračuna mogu se primijeniti na pa¬ 
noe malog formata. 

Predmet jedne plenarne sjednice bio je razmatra¬ 
nje problematike konstrukcija od laganog betona. Iz¬ 
vjestilac u ime komisije bio je H. Short (Watford, Velika 
Britanija). Ovo područje nije u Evropi još dovoljno 
istraženo, a u koliko je, pretežno u zemljama Istočne 
Evrope. Za sada je C. E. B. proširio ranije Preporuke 
za proračun i izvedbu konstrukcija od armiranog be¬ 
tona sa potrebnim dopunama, tako da će u novoj re¬ 
dakciji važiti i za betone sa laganim agregatom. Pro¬ 
blematika drugih vrsta laganih betona predmet je dalj¬ 
njih istraživanja. 

Jedna plenarna sjednica bila je posvećena nagomi¬ 
lanoj problematici o pojavama pukotina u armiranom 
betonu. Izvjestilac je bio J. Ferry — Borges (Lisabon). 
Predložena je stanovita promjena odnosnog teksta u 
postojećim Preporukama. 

Osim plenarnih sjednica, neke su komisije imale 
radne sjednice u okviru svoje problematike. Neke od 
tih sjednica bile su otvorene i za promatrače. To su 
bile sjednice komisija za problematiku deformacija (iz¬ 
vjestilac S. Soretz, Beč), komisije za probleme poprečne 
sile i torzije (izvjestilac J. R. Robinson, Pariš), komisije 
za problematiku izvijanja (izvjestilac A. Aas-Jakobsen 
Oslo) i komisije za sigurnost konstrukcija (izvjestilac 
F. G. Thomas, Watford). 

Administrativna plenarna sjednica i sjednica ko¬ 
ordinacionog odbora Internacionalnih organizacija: C. 
E. B, C. I. B, F. I. P, RILEM, A. I. C. P. i I. A. S. S upot¬ 
punile su plodan rad zasjedanja. 

Na koncu se napominje da C. E. B. priprema u za¬ 
jednici sa F. I. P. osnaženje Internacionalnih preporuka 
za proračun i izvedbu konstrukcija od prednapregnutog 
betona. 

Iz Jugoslavije je prisustvo zasjedanju, kao indivi¬ 
dualni promatrač, autor ovog napisa 


II JUGOSLOVENSKI SIMPOZIJ O MEHANICI 
STENA I POZEMNIM RADOVIMA 

Izvršni odbor Jugoslovenskog društva za me¬ 
haniku stena i podzemne radove utvrdio je ko¬ 
načne propozicije za II simpozijum o mehanici 
stena i podzemnim radovima. 

Simpozijum će se održati u Skoplju, 19. i 20. ok¬ 
tobra ove godine a Skupština Društva 21. oktobra, 
pre podne. 

Dnevni red Simpozijuma je sledeći: 

1. Fizičko-hemijske, inženjerskogeološke, me¬ 
haničke i tehničke osobine stenskih masa i metode 
njihovog određivanja (izvestilac: prof. B. Kujun- 
džić) 

2. Mehanika tektonskih fenomena (izvestilac: 
prof. dr T. Mitrov) 

3. Uticaj seizama na stenske mase i radove u 
steni (izvestilac: prof. dr T. Mitrov) 

4. Osnove za proračun građevina i radova u 
steni (izvestilac: prof. dr E. Nonveiller) 

5. Problemi podzemnih, odnosno jamskih pri¬ 
tisaka (izvestilac: dr P. Milanović) 

6. Dejstvo alata i eksploziva na stenske mase 
(izvestilac: D. Mitrović) 

7. Metode poboljšanja stenske mase (injekti- 
ranje, torkretiranje, sidrenje, drežana i dr.) (izve¬ 
stilac: prof. B. Kujundžić) 

8. Uticaj podzemnih radova na površinu tere¬ 
na i objekte na površini (izvestilac: dr P. Milano¬ 
vić) 

9. Prikazi podzemnih radova, radova u steni i 
fundiran ja u oblasti građevinarstva (izvestilac: 
prof. dr E. Nonveiller) 

10. Prikazi podzemnih radova u oblasti rudar¬ 
stva (izvestilac: dr P. Milanović) 

11. Ostala pitanja. 

Rok predaje referata je 1. juni 1967. Primaju 
se i referati iz drugih zemalja. Obim referata je 
jedan autorski tabak, uključujući i slike, skice i 
crteže. Referati se predaju u dva primerka sa re¬ 
zimeom na srpskohrvatskom i na jednom od svet- 
skih jezika. Na Simpozijumu će se prikazati oni 
referati koji budu primljeni od strane Izvršnog 
odbora Jugoslovenskog društva za mehaniku stena 
i podzemne radove, na osnovu recenzija izvesti- 
laca. 

Za bliža obaveštenja obratiti se na Jugosloven- 
sko društvo za mehaniku stena i podzemne ra¬ 
dove, prof. B. Kujundžiću ili B. Čoliću, Beograd, 
Bulevar Vojvode Mišića 43, tel. 50-711. 


V. Steinman 


B. K. 

SEMINAR IZ PRAKTIČNE GEOMEHANIKE 

U okviru plana seminara iz oblasti građevinar¬ 
stva koje organizira Društvo građevnih inženjera i 
tehničara Zagreb, održan je seminar iz praktične 
geomehanike u vremenu od 6 — 18. III 1967. go¬ 
dine. 

Svrha seminara bila je da dopuni i proširi zna¬ 
nje polaznika u području mehanike tla i funđi- 
ranja. 

Obzirom na višegodišnja iskustva u održavanju 
ovog seminara, došlo se do spoznaje da materiju 
u teoretskom pogledu treba iznijeti jednostavno 
s dovoljnim brojem praktičnih primjera. Kroz pre¬ 
davanja šlušaoci su dobili uvid u osnovna saznanja 
i dostignuća praktične geomehanike, koja će im 
omogućiti korištenje tih osnova u svakodnevnoj 
građevinskoj praksi i u svim radovima u vezi 
sa tlom. 

Kod sastavljanja programa vodilo se računa o 
ravnomjernom obuhvaćanju cjelokupnog područja 
geomehanike. Predavanja su bila razdijeljena pre¬ 
ma slijedećim poglavljima. 

1. Značenje i primjena geomehanike 

2. Inženjerska geologija 

3. Osobine i karakteristike tla 

4. Terensko-istražni radovi 

5. Identifikacija i klasifikacija tla 

6. Stabilnost zemljanih kosina 

7. Potporni zidovi i konstrukcije 

8. Temelji i dozvoljeno opterećenje 

9. Temelji i slijeganje tla 

10. Izvođenje i kvalitet zemljanih radova 

11. Dimenzioniranje kolnika. 

Predavači su bili naši renomirani stručnjaci sa 
fakulteta i iz operative, i to: Prof. dr ing. E. Non- 
veiller, Prof. ing. Stjepan Szavits Nossan, ing. hab. 
doc. Nikola Horvat, sa Građevinskog fakulteta u 


Zagrebu; Ing. doc. Antun Magdalenić, sa Tehnolo¬ 
škog fakulteta u Zagrebu, Ing. Ivan Rečaj, Ing. 
Rudolf Vincek, iz Instituta građevinarstva Hrvat¬ 
ske, Ing. Ivo Kleiner, i Ing. Branko Percel iz In¬ 
stituta Geoexpert, poduzeća Geotehnika, Zagreb. 

Prilikom vježbi su pored imenovanih preda¬ 
vača sudjelovali najvrsniji tehničari i laboranti 
iz Instituta, gdje su održavane vježbe. 

U cilju upoznavanja polaznika seminara s pro¬ 
blemima geomehanike na primjerima iz prakse, 
održana je ekskurzija, gdje su prikazani slijedeći 
primjeri: upoznavanje s istražnim radovima, nači¬ 
nom fundiranja, osmatranjem prirasta opterećenja 
ispod temelja pomoću elektroakustičkih doza, te 
sistem osmatranja slijeganja za neboder »Vjesni¬ 
ka«; pregled radilišta solitera na Cvjetnom na¬ 
selju i upoznavanje s radom bušaće garniture za 
istražne radove na terenu; upoznavanje sa sanira¬ 
njem četverokatnog objekta 0-24/2 u Rapskom na¬ 
selju, koji se je nakon potpune završene izgradnje 
nagnuo; pregled sistema ispitivanja i fundiranja 
rezervoara za mazut Toplane, Zagreb, koji je fun¬ 
diran na sloju izgorjele ugljene prašine; pregled 
silosa za stočnu hranu poduzeća »Sljeme« u Sesve- 
tama s prikazom obavljenih istražnih radova, upo¬ 
znavanjem s problematikom temeljenja i praće¬ 
njem slijeganja objekta u eksploataciji; upozna¬ 
vanje s jednim od tipičnih klizišta ispod obronka 
Grmoščice. 

Seminaru je prisustvovalo 11 polaznika. Očito 
vrlo mali interes za tako interesantan sadržaj pre¬ 
davanja. 

Nakon završetka seminara organizirana je dis¬ 
kusija sa slušaocima, koja je uglavnom potvrdila 
program seminara, ali su date i interesantne pri¬ 
mjedbe da bi se iz specijalnih područja geomeha¬ 
nike organizirali kratki posebni tečajevi. Svakako 
će biti potrebno ove prijedloge staviti na širu di¬ 
skusiju članstvu našeg društva, kako bi se vidjelo 
u kojoj mjeri odgovaraju potrebama operative i 
željama naših članova. I. K. 

Obavijesti - 

LABORATORIJ ZA KONDICIONIRANJE 
PITKIH, INDUSTRIJSKIH I OTPADNIH VODA 

U Odjelu za sanitarnu hidrotehniku Zavoda za 
hidrotehniku Građevinskog fakulteta u Zagrebu 
završava se opremanje laboratorija za kondicio- 
niranje voda. Uz pomoć iz financijskog plana fa¬ 
kulteta i sredstava Zavoda, integriranjem opreme 
bivšeg Zavoda za sanitarnu tehniku i opreme biv¬ 
šeg Zavoda za opskrbu vodom i kanalizacije for¬ 
miran je moderni laboratorij sa zadatkom, da 
obavlja istraživanja pitkih, otpadnih i industrij¬ 
skih voda, koje treba pročišćavati, te da daje mi¬ 
šljenja o najadekvatnijim načinima tretiranja tih 
voda na bazi rezultata laboratorijskih pokusa kon- 
dicioniranja sirovih, zagađenih voda. 

Laboratorij će početi s radom polovinom svib¬ 
nja 1967. u zgradi Građevinskog fakulteta u Za¬ 
grebu (dvorištna zgrada, I kat), Kačićeva 26. 


ZAVRŠEN JE SEMINAR »MEHANIKA STENA« 

Na Rudarskom geološkom fakultetu u Beogra¬ 
du završen je stručni seminar iz »Mehanike stena«. 
Organizatori seminara su: Rudarsko geološki fa¬ 
kultet (Geološki otsek), Institut za vodoprivredu 
»Jaroslav Černi« i Jugoslovensko društvo za me¬ 
haniku stene i podzemne radove, Beograd. Semi¬ 
nar je trajao 6 dana. U okviru seminara organizo- 
vano je prikazivanje naučno dokumentarnih fil¬ 
mova o geotehničkim ispitivanjima na HE Đer¬ 
dapu, o modelskim ispitivanjima, kao i žurnali o 
nesrećama koje su se dogodile na brani Vajont i 
Malpase (Frežis). Polaznici su posetili Odeljenje za 
konstrukcije Instituta za vodoprivredu »Jaroslav 
Černi« i Odeljenja za kamen Instituta za ispiti¬ 
vanje materijala, upoznali se s delatnošću, proce¬ 
sima rada, instrumentima i opremom. 

Cilj seminara se sastojao u tome da se zainte- 
resovanim stručnjacima, koji se bave mehanikom 
stena ili se u svom radu sreću s problemima me¬ 
hanike stena, prikažu najnovija saznanja s pod¬ 
ručja mehanike stena i da im se na organizovani 


način pomogne da ih primene u svojoj svakodnev¬ 
noj praksi. 

Seminar je pohađalo 100 stručnjaka: građevin¬ 
skih inženjera, rudarskih inženjera, inženjera geo¬ 
logije i geofizike, specijalista za injektiranje i dr. 
Bili su zastupljeni stručnjaci iz svih republika, što 
je seminaru dalo jugoslovenski karakter. Preko 
polovine učesnika bili su stručjaci koji rade u ne¬ 
posrednoj proizvodnji: u rudnicima, građevinskim 
preduzećima, specijalizovanim preduzećima za is¬ 
tražne radove. 

Stručne diskusije bile su brojne i pokazale su 
da se dostignuća mehanike stena orijentisana pre¬ 
ma građevinarstvu mogu primeniti u rudarstvu, 
i obratno. Pored toga, stručnjaci raznih struka me¬ 
đusobno su se upoznali i izmenjali svoja iskustva. 

Program seminara obuhvatio je sledeća pogla¬ 
vlja iz mehanike stena: predmet i metode meha¬ 
nike stena; opšte fizičke i strukturne osobine sten- 
skih masa; deformabilnost stenskih masa; napon¬ 
ska stanja stenskih masa; podzemni pritisci; meha¬ 
ničke otpornosti stenskih masa; modelska ispiti¬ 
vanja; injektiranje stenskih masa; sidren je stenskih 
masa; drenaža; fundiranje na steni; podzemni 
radovi, podgrade, obloge i zaštitne konstrukcije. 

Predavači na seminaru su bili: profesori Ru¬ 
darskog geološkog fakulteta u Beogradu, Tehnič¬ 
kog fakulteta u Nišu i saradnici Instituta za vo¬ 
doprivredu »Jasroslav Černi« i »Centroprojekta«: 
Prof. B. Kujundžić, Prof. M. Janjić, Prof. D. Milo- 
vanović, doc. Ž. Radosavljević, doc. L. Jovanović, 
B. Čolić, O. Marković i D. Sobotka. 

Na kraju seminara svaki polaznik je dobio kom¬ 
pletna predavanja i potvrdu fakulteta o završenom 
seminaru. 

Slušaoci seminara su izrazili želju da se i dalje 
organizuju slični seminari, ocenjujući ih kao od¬ 
ličnu formu za efikasno upoznavanje stručnjaka 
u praksi s najnovijim rezultatima postignutim na- 
učnoistraživačkim radom na određenim područji¬ 
ma. Prema oceni slušalaca seminar je u potpunosti 
uspeo kako po obuhvaćenoj materiji tako i po svo¬ 
joj nameni. 

B. Čolić 

Suvremena mehanizacija kojom raspo¬ 
lažemo omogućuje nam brzo i 
kvalitetno izvođenje radova niskograd¬ 
nje i visokogradnje. 

Izgradnju i rekonstrukciju vaših indu¬ 
strijskih objekata povjerite našem 
poduzeću. 

Projektiramo i izvodimo sve vrste obje¬ 
kata niskogradnje i visokogradnje. 
Raspolažemo vlastitim projektnim biro¬ 
om, potrebnom suvremenom 
mehanizacijom, odgovarajućim struč¬ 
nim kadrom i dugogodišnjim radnim 
iskustvom. 



„BETON GRAD” 



PROIZVODNO I GRAĐEVNO 


Čitajte Građevinar! 

PODUZEĆE 



RIJEKA 



BEOGRADSKI TRG BR. 2/IV 


Surađujte 

telefon: 23-473, 25-267 


u Građevinar u! 

PROIZVODI : 



Šljunak, prirodni prani i drobijeni, u četiri frak¬ 
cije. Betonske blokove za zidanje, međukatne 

konstrukcije od klasičnog betona, te 


Gglašujte 

GREDICE I ŠUPLJE PLOČE OD 


u Građevinaru! 

PREDNAPREGNUTOG BETONA. 



Betonske cijevi — mašinske 

Raznu« betonsku galanteriju. 




V 

»HIDROELEKTRA« 

GRAĐEVNO PODUZEĆE 


DIREKCIJA: 


si 


ZAGREB 

LESKOVACKA 10 

TELEFON 52-122 


SPECIJALIZIRANO PODUZEĆE 
ZA IZGRADNJU HIDROELEKTRANA 
I SVIH VRSTI PODZEMNIH 
RADOVA 

IZVODI SVE VRSTE GRAĐEVINSKIH RADOVA 

JUGOMONT 

Poduzeće za industrijsko 
građenje 

ZAGREB 

Horvaćanska 11, PP 538, 

telefoni: 513-855, 
513-856, 
513-747 


PROJEKTIRANJE - PROIZVODNJA - IZVOĐENJE 

građevno montažnih i građevinskih objekata za individualna i kolektivna stanovanja 
po sistemu »ključ u ruke«. 

U suvremenom stambenom naselju ZAPRUĐE, koje je sa centrom povezano stalnim 
autobusnimj linijama ZET-a, sa već izgrađenom robnom kućom, osmogodišnjom školom 
i garažama JUGOMONT vam nudi na prodaju: 

jednosobne, dvosobne i trosobne moderno opremljene stanove, po veoma povoljnim 
cijenama. 9 

Mogućnost dobivanja kredita od Kreditne banke Zagreb. 

Kupci koji plaćaju u gotovom, dobivaju popust od 2%. 

Za cijene pojedinih stanova, rokove dovršetka, kao i uvjete prodaje tražite prospekte sa 
priloženim cjenicima. 

Za sve informacije obratite se na poduzeće STANOINVEST, Zagreb, Savska c. 1, 
telefon 35-183 ili na poduzeće JUGOMONT, Zagreb, Horvaćanska c. 11, telefon 513-855, 
kućni 149. 


IG H - Institut građevinarstva Hrvatske 

ZAGREB, JANKA RAKUŠE 1 - TEL. 514-600 
Post. pret. 446 - Žiro račun: 309-3-49 

PREUZIMA NALOGE I OBAVLJA: 

- naučnoistraživačke i unapređivačke radove iz svih područja građevinarstva, 

- sva ispitivanja građevinskih materijala i materijala za građevinarstvo, 

- sva ispitivanja građevinskih elemenata i prefabrikata, 

- sve vrste ispitivanja tla za visoko i niskogradnju, uključivši sve vrste sondažnih radova, 

- sva ispitivanja gotovih zgrada (zvučna, toplinska, vodoizolaciona), 

- sva ispitivanja gotovih konstrukcija mostova, hala i si., te njihovih konstruktivnih 
elemenata, 

- na bazi teoretskih i eksperimentalnih studija i ispitivanja, sastavlja recepfure za sve 
vrsti betona, žbuka, mortova, izolacionih masa, asfalta za kolovoze, hidrotehničke 
radove i hia'roizolacije, 

- obavlja stručne provjere statičkih proračuna za sve vrsti konstrukcija, 

- rješava probleme fundiranja u visoko i niskogradnji, kao i probleme sanacija odrona 
i klizišta tla, 

- rješava probleme sanacija zgrada, mostova i brana, 

- rješava probleme' stabilizacije i konsoldacije sviju vrsta tala injekcionim masama, 

odnosno drugim odgovarajućim sistemima. 

»BIAHČKO DRAGUTIN« 

ZAGREB — REMETINEC, 
SAVSKI GAJ XIII, PUT BB 

PODUZEĆE ZA MONTAŽU I PROJEKTIRANJE 
VENTILACIONIH UREĐAJA I INSTALACIJA 
Telefon: 511-814 i 511-955 

PROJEKTIRAMO 

MONTIRAMO 

IZVODIMO 

• / 

KLIMA I VENTILACIONE UREĐAJE SVIH 
VRSTA I NAMJENA — PNEUMATSKE TRAN¬ 
SPORTE — CENTRALNA, ZRAČNA, TOPLO- 
VODNA, VRELO VODNA i PARNA GRIJANJA 
—- SANITARNE INSTALACIJE INDUSTRIJ¬ 
SKIH, STAMBENIH I OSTALIH OBJEKATA 
— TRANSPORTE U MLINARSTVU — PLINSKE 
UREĐAJE I INSTALACIJE KAO I INSTALA¬ 
CIJE ZA KOMPRIMIRANI ZRAK. 


POŠTANSKE MARKE IZ AUSTRIJE 
IZVANREDNO JEFTINE 

Dvije tisuće osamsto različitih vrlo lijepih redo¬ 
vitih i prigodnih maraka za filateliste u vrijed¬ 
nosti od 320 DM (prema Michelkatalogu) proda¬ 
jemo iz reklamnih razloga za svega 100 n d. 

Otpremu vršimo bez poštanskih i carinskih tro¬ 
škova odmah po primitku iznosa uplaćenog preko 
internacionalne poštanske uplatnice. (Iznos mo¬ 
žete uplatiti na svakoj jugoslavenskoj pošti). 
WIENER MARKEN ZENTRALE, A-1121 Wien 
Osterreich 


TEHNOMONT 



MONTAŽNO PODUZEĆE 



PULA 


41 - 

Trg Revolucije br. 7 





SDK 301 - 8 - 2331 

Poduzeće za sve vrste montažnih radova: elek¬ 


je novi broj žiro 

trike, vode, grijanja, ventilacije, bravarskih, li- 

marskih, keramičkih, teracerskih i krovopokri- 


računa uredništva 

vačkih radova, te dalekovoda, trafostanica i si. 


GRAĐEVINAR 

PROFIIGIAS 

Svjetle prostorije, estetski izgled, racionalna gradnja. — Kod ovih 
visokih zahtjeva arhitektonskih mjerila predstavljaju gotovi mon¬ 
tažni građevni elementi od Copilit-profilnog stakla vrhunsko rje¬ 
šenje. Zahvaljujući jednostavnom načinu polaganja, bez poprečnih 
letvica, visokoj prozirnosti i neobično velikoj mogućnosti optere¬ 
ćenja, ovaj izvanredni građevni materijal osvaja dnevno nova 
područja primjene. 




Glas Keramik OltlTSCHER INNEN-UND AUSSENHANOEI -108 BERIIN-KRONENSTRASSE 19-19a 
y NJEMAČKA DEMOKRATSKA REPUBLIKA 



VIADVKT 

GRAĐEVNO PODUZEĆE-ZAGREB 













